text:
8
Kodi Ndiyenera Kudziwa Chiyani Zokhudza Anthu Ogwiririra?
KODI MUKANAKHALA INUYO MUKANATANI?
Tsiku lina Annette akuyenda, anangoona kuti munthu wina wamugwira n’kumugwetsera pansi. Iye anati: “Ndinayesetsa kulimbana naye komanso kukuwa mmene ndikanathera koma sizinathandize. Ndinayesa kumukankha, kumumenya ndi miyendo, manja komanso kumukanda. Kenako ndinangomva kuti wandibaya ndi mpeni. Thupi lonse linangofookeratu.”
Kodi zimenezi zikanachitikira inuyo mukanatani?
MFUNDO YOFUNIKA KUIGANIZIRA
Ngakhale kuti mungayesetse kukhala osamala nthawi zonse, nthawi zina zoipa zingachitikebe. Baibulo limati: “Anthu othamanga kwambiri sapambana pampikisano . . . odziwa zinthu sakondedwa, chifukwa nthawi yatsoka ndi zinthu zosayembekezereka zimagwera onsewo.”—Mlaliki 9:11.
Achinyamata ena ngati Annette, amagwiriridwa ndi anthu oti sakuwadziwa. Koma ena amagwiriridwa ndi anthu oti amakhala nawo pafupi. Mwachitsanzo, mtsikana wina dzina lake Natalie anagwiriridwa ali ndi zaka 10 ndi mnyamata amene ankakhala pafupi ndi kwawo. Iye anati: “Ndinkachita mantha komanso manyazi moti zitangondichitikira kumene sindinauze aliyense.”
WOLAKWA SI INU
Annette amadziimbabe mlandu. Iye anati: “Ndimaona kuti wolakwa ndinali ineyo. Ndikakumbukira zimene zinachitika, ndimaganiza kuti ndikanakhala kuti ndinayesetsa kulimbana naye, mwina sakanandigwiririra. Koma atangondibaya mphamvu zonse zinatheratu chifukwa cha mantha. Koma ndimadziimbabe mlandu poganiza kuti pali zinazake zimene ndikanachita.”
Nayenso Natalie amadziimbabe mlandu. Iye anati: “Vuto linali lakuti ndinkamukhulupirira kwambiri mnyamatayo. Makolo anga ankandiuza kuti ndikamasewera panja ndizikhala ndi mchemwali wanga, koma sindinkamvera. Choncho ndimaona kuti ineyo ndi amene ndinam’patsa mpata woti andichite chipongwe. Zimene zinachitikazo zinakhudza banja lathu lonse ndipo ndimaona kuti ineyo ndi amene ndinayambitsa mavuto onsewa. Maganizo amenewa amandisowetsa mtendere.”
Ngati inunso munagwiriridwapo ndipo mumadziimba mlandu, dziwani kuti munthu sachita kufuna kuti agwiriridwe. Anthu ena amaiona nkhaniyi mopepuka ndipo amati, “anyamatatu ndi choncho.” Ena amanena kuti anthu amene agwiriridwa ndiye kuti anaziyamba dala. Komatu palibe munthu amene amayenera kugwiriridwa. Ngati munagwiriridwapo, dziwani kuti vuto si inuyo.
Koma mwina zingakuvutenibe kukhulupirira kuti vuto si inuyo. Anthu ena amabisa zimene zinawachitikira n’kumangodziimba mlandu komanso kukhala ndi maganizo ambirimbiri olakwika. Koma kodi ndi ndani amene zimamuyendera bwino mukabisa nkhaniyo? Inuyo kapena munthu amene anakugwiririraniyo? Choncho ndi bwino kuuza anthu ena zimene zinachitikazo.
MUYENERA KUFOTOKOZERA ENA
Baibulo limatiuza kuti Yobu atavutika maganizo kwambiri chifukwa cha zimene zinamuchitikira, ananena kuti: “Ndilankhula chifukwa cha kuwawa kwa moyo wanga.” (Yobu 10:1) Nanunso mukafotokozera munthu wina amene mumamukhulupirira zingathandize kuti muyambe kuiwala zimene zinachitikazo komanso kuti maganizo anu akhazikike.
Annette anaona kuti zimenezi n’zoona. Iye anati: “Ndinafotokozera mnzanga wapamtima zimene zinachitikazo ndipo anandiuza kuti ndikafotokozere akulu kumpingo kwathu. Ndimaona kuti ndinachita bwino kuwafotokozera chifukwa anakambirana nane nkhaniyi maulendo angapo ndipo zimene anandiuza zinandithandiza kwambiri. Anandiuza kuti zimene zinachitikazo silinali vuto langa.”
Natalie anafotokozera makolo ake zimene zinamuchitikira. Iye anati: “Makolo anga anandithandiza kwambiri. Anandiuza kuti ndizimasuka kufotokozera anthu ena zimene zinachitikazo ndipo izi zinandithandiza kuti ndisamakhale wokhumudwa kwambiri.”
Chinanso chimene chinamulimbikitsa Natalie ndi pemphero. Iye anati: “Kupemphera kwa Mulungu kunkandithandiza makamaka ndikakhala kuti sindikumasuka kuuza munthu wina. Ndikapemphera, ndimalankhula momasuka ndipo zimenezi zimandithandiza kuti ndizikhala ndi mtendere wamumtima komanso maganizo anga azikhazikika.”
Nanunso pakapita nthawi mudzaona kuti pali ‘nthawi yochira.’ (Mlaliki 3:3) Muzisamalira thanzi lanu, muzigona mokwanira komanso muziganizira zinthu zolimbikitsa. Koposa zonse, muzidalira Mulungu amene amatitonthoza.—2 Akorinto 1:3, 4.
NGATI MWAFIKA MSINKHU WOKHALA NDI CHIBWENZI
Ngati ndinu mtsikana ndipo munthu amene muli naye pa chibwenzi akufuna kuti mugone naye, si kulakwa kumuuza mwamphamvu kuti, ‘zimenezo ayi’ kapena ‘zogwiranagwiranazo ayi.’ Musaope kuti akhoza kuthetsa chibwenzicho. Ngati atathetsa chifukwa cha nkhani imeneyi, ndiye kuti sanali munthu woyenera kumanga naye banja. Ndipotu muyenera kukwatiwa ndi mwamuna weniweni amene angalemekeze thupi lanu komanso mfundo zimene mumatsatira.
MAFUNSO
Mtsikana wina, dzina lake Coretta ananena kuti: “Kusukulu kwathu, anyamata ankandikoka khamisolo, n’kumandiuza zinthu zopusa ngati zokhudza mmene ndingasangalalire nditagona nawo.”
Kodi zimene anyamatawo anachitazi mungaziike m’gulu liti?
Kumuvutitsa?
Kumukopa?
Kumuchitira nkhanza zokhudza kugonana?
Mtsikana wina, dzina lake Candice anati: “Tsiku lina tili m’basi, mnyamata wina anayamba kundiuza zinthu zopusa kenako anandigwira. Ndinakankha dzanja lakelo n’kumuuza kuti asandiyandikire. Mnyamatayo anangondiyang’ana modabwa kwambiri.”
Kodi zimene mnyamatayo anachitazi mungaziike m’gulu liti?
Kumuvutitsa?
Kumukopa?
Kumuchitira nkhanza zokhudza kugonana?
Mtsikana wina, dzina lake Bethany anati: “Chaka chatha, mnyamata wina ankangokhalira kundiuza kuti ndimamusangalatsa ndipo anandifunsira. Ngakhale kuti ndinakana, iye ankangopitirizabe kundiuza zimenezi. Tsiku lina anayamba kundisisita pamkono. Ndinamuuza kuti asiye koma sanamve. Tsiku linanso nditawerama n’kumamanga zingwe za nsapato, mnyamatayo anandigwira m’matako.”
Kodi zimene mnyamatayo anachitazi mungaziike m’gulu liti?
Kumuvutitsa?
Kumukopa?
Kumuchitira nkhanza zokhudza kugonana?
Yankho lolondola pa mafunso onsewa ndi C.
Kodi kuchitira munthu nkhanza zokhudza kugonana kumasiyana bwanji ndi kungomuvutitsa kapena kukopana?
Kuchitiridwa nkhanza zokhudza kugonana n’koipa kwambiri ndipo munthu amachita zimenezi ngakhale zitakhala kuti winayo sakufuna.
Nthawi zina nkhanza zokhudza kugonana zimafika poipa kwambiri, moti munthu amene akuchitidwayo akhoza kugwiriridwa.
Onaninso
Kodi Ndizitani Ngati Ena Akundichitira Zachipongwe?
Werengani nkhaniyi kuti mudziwe tanthauzo la kuchitiridwa zachipongwe komanso zimene mungachite ngati mutachitiridwa zachipongwezo.


c: text/html

text:
LAVRINOVIČ IR PARTNERIAI, advokatų profesinė bendrijaKhadi pafupifupi bizinesi
LAVRINOVIČ IR PARTNERIAI, advokatų profesinė bendrija
Alangizi business, Analysis wa kampani, Bankirapuse administration, Bankirapuse management, Business kufunsira +31
Map
Ntchito gulu
Alangizi business, Analysis wa kampani, Bankirapuse administration, Bankirapuse management, Business kufunsira, Chilamulo business, Chilamulo labor, Chilamulo otsimikiza, Chithandizo cha zamalamulo, Finance, inshuwalansi, chilamulo, Kalembera company, Kalembera company, Kasamalidwe chiopsezo, Kuthi administrative, Kuthi chigawenga, Kuthi civil, Lamulo banja, Lamulo corporate, Lamulo eu, Lamulo land, Lamulo mgwirizano, Lamulo tax, Litigation, Malangizo malamulo, Malangizo malamulo, Mangawa, Mapulani business, Mayang'aniridwe antchito, Ngongole management, Ngongole zosonkhanitsira, Ntchito za malamulo, Ntchito za malamulo, Ogwira bankirapuse, Thupi lenileni bankirapuse, Umathera kukonzanso, Umwini
Qr code
vCard
Website
Site dzina: SCITUS | Advokatai, Teisinės Paslaugos

robotstxt: allowed

filter: keep


text:
Kodi Ukwati Unayamba Bwanji Nanga Cholinga Chake N’chiyani?
“Yehova Mulungu anati: ‘Si bwino kuti munthu akhale yekha. Ndimupangira womuthandiza, monga mnzake womuyenerera.’”—GEN. 2:18.
NYIMBO: 36, 11
1, 2. (a) Kodi ukwati unayamba bwanji? (b) Kodi Yehova ankafuna kuti mwamuna ndi mkazi oyamba adziwe zotani zokhudza ukwati? (Onani chithunzi pamwambapa.)
UKWATI ndi nkhani yaikulu kwambiri kwa anthufe. Choncho tiyeni tikambirane mmene unayambira komanso cholinga chake. Izi zitithandiza kukhala ndi maganizo oyenera pa nkhaniyi komanso kuti tizisangalala m’banja. Yehova atalenga Adamu, anamubweretsera nyama zonse kuti azitchule mayina. Koma Adamuyo “analibe womuthandiza, monga mnzake womuyenerera.” Ndiyeno Mulungu anamugonetsa tulo tofa nato n’kumuchotsa nthiti. Kenako anamupangira mkazi pogwiritsa ntchito nthitiyo n’kumubweretsera. (Werengani Genesis 2:20-24.) Choncho Mulungu ndi amene anayambitsa ukwati.
2 Yesu anasonyeza kuti Yehova ndi amene ananena kuti: “Pa chifukwa chimenechi mwamuna adzasiya bambo ake ndi mayi ake n’kudziphatika kwa mkazi wake, ndipo awiriwo adzakhala thupi limodzi.” (Mat. 19:4, 5) Zimene Yehova anachita pogwiritsa ntchito nthiti ya mwamuna n’kupanga mkazi, zinasonyeza kuti ankafuna kuti anthuwo azikondana komanso kugwirizana kwambiri. Sanafune kuti iwo adzalekane kapena kuchita mitala.
UKWATI UMAKWANIRITSA CHOLINGA CHA YEHOVA
3. Kodi cholinga cha Yehova poyambitsa ukwati chinali chiyani?
3 Adamu ataona mkazi wakeyo, anasangalala kwambiri ndipo anamupatsa dzina loti Hava. Iye analidi mnzake womuyenerera ndipo ankasangalala naye tsiku lililonse chifukwa choti ankathandizana zinthu zambiri. (Gen. 2:18) Cholinga cha Yehova chinali choti banjali likhale ndi ana n’kudzaza dziko lapansi. (Gen. 1:28) Ngakhale kuti ana amakonda makolo awo, Yehova ankafuna kuti akakula azisiya makolowo, n’kukayamba banja lawo. Izi zikanachititsa kuti anthu adzaze bwinobwino padzikoli n’kulisintha lonse kukhala Paradaiso.
4. Fotokozani zimene zinachitika m’banja loyambirira.
4 Koma Adamu ndi Hava analephera kumvera Yehova ndipo banja lawo linayamba kukumana ndi mavuto. Zomwe zinachitika n’zakuti Satana Mdyerekezi, yemwe amatchedwanso “njoka yakale ija,” anapusitsa Hava pomuuza kuti adye chipatso cha “mtengo wodziwitsa chabwino ndi choipa.” Anamuuza kuti akadya, akhala ndi nzeru zapadera moti azitha kusiyanitsa yekha chabwino ndi choipa. Hava anachita zinthu mopanda ulemu chifukwa sanafunse kaye mwamuna wake za nkhaniyo. Nayenso Adamu m’malo momvera Mulungu anangolandira chipatso chimene Hava anamupatsa, n’kudya.—Chiv. 12:9; Gen. 2:9, 16, 17; 3:1-6.
5. Kodi tikuphunzira chiyani pa zimene Adamu ndi Hava anayankha atafunsidwa ndi Yehova?
5 Mulungu atafunsa za nkhaniyi, Adamu anaimba mlandu mkazi wake. Iye anati: “Mkazi amene munandipatsayu ndi amene wandipatsa chipatso cha mtengowo, ndipo ine ndadya.” Nayenso Hava ananena kuti njoka ndi imene inamulakwitsa. (Gen. 3:12, 13) Zifukwa zimene ankaperekazi zinali zosamveka. Kusamvera kwawoku kunasonyeza kuti akuderera Yehova ndipo sankafuna kuti aziwalamulira. Kodi tikuphunzirapo chiyani? Kuti banja likhale losangalala, aliyense ayenera kumvera Yehova komanso kuvomereza zimene walakwitsa.
6. Kodi mawu a pa Genesis 3:15 amatanthauza chiyani?
6 Satana atayambitsa mavuto m’munda wa Edeni, Yehova ananena ulosi woyamba m’Baibulo wonena za tsogolo labwino la anthu. (Werengani Genesis 3:15.) Iye ananena kuti Satanayo adzaphwanyidwa ndi ‘mbewu ya mkazi.’ Ponena kuti mkazi ankatanthauza gulu lakumwamba la angelo ake. Apatu Yehova anathandiza anthu kudziwa mgwirizano umene ulipo pakati pa iyeyo ndi gulu la angelo kumwambako. Kenako, Malemba anayamba kusonyeza kuti Mulungu adzatumiza winawake kuchokera m’gulu lakumwambali kuti adzaphwanye Mdyerekezi. Zimenezi zidzathandiza kuti anthu omvera apeze moyo wosatha mogwirizana ndi cholinga cha Mulungu choyambirira.—Yoh. 3:16.
7. (a) Kodi zimene Adamu ndi Hava anachita zakhudza bwanji mabanja? (b) Kodi Baibulo limalimbikitsa mwamuna ndi mkazi kuti azichita chiyani?
7 Zimene Adamu ndi Hava anachita zinayambitsa mavuto m’banja lawo komanso mabanja onse. Mwachitsanzo, zinachititsa kuti Hava ndiponso akazi onse azivutika akakhala oyembekezera komanso akamabereka. Zinachititsanso kuti akazi azikhumba amuna awo koma amunawo aziwapondereza ndi kuwachitira nkhanza ngati mmene zilili m’mabanja ambiri masiku ano. (Gen. 3:16) Koma Baibulo limalimbikitsa amuna kuti azikonda akazi awo. Limanenanso kuti akazi ayenera kugonjera amuna awo. (Aef. 5:33) Mwamuna ndi mkazi akakhala oopa Mulungu komanso ogwirizana, mavuto amachepa m’banja mwinanso kutheratu.
KUCHOKERA NTHAWI YA ADAMU KUDZAFIKA NTHAWI YA CHIGUMULA
8. Kodi zinthu zinali bwanji pa nkhani ya ukwati kuchokera nthawi ya Adamu kufika nthawi ya Chigumula?
8 Adamu ndi Hava asanafe, anabereka ana aamuna ndi aakazi. (Gen. 5:4) Mwana wawo woyamba anali Kaini, ndipo anakwatira mmodzi mwa achibale ake. Munthu woyamba kutchulidwa m’Baibulo kuti anali ndi akazi awiri anali Lameki ndipo anali wochokera ku banja la Kaini. (Gen. 4:17, 19) Pa anthu amene anakhalako kuchokera nthawi ya Nowa kufika nthawi ya Chigumula, ndi anthu ochepa okha amene ankalambira Yehova. Ena mwa anthuwa anali Abele, Inoki komanso Nowa ndi banja lake. M’nthawi ya Nowa “ana a Mulungu woona anayamba kuona kuti ana aakazi a anthu anali okongola. Chotero, anayamba kudzitengera okha akazi alionse amene anawasankha.” Ndiyeno angelowa ndi akaziwo anabereka ziphona zankhanza zotchedwa Anefili. Komanso ‘kuipa kwa anthu kunachuluka padziko lapansi, ndipo malingaliro onse a m’mitima ya anthu anali oipa okhaokha.’—Gen. 6:1-5.
9. Kodi anthu oipa a m’nthawi ya Nowa zinawathera bwanji, nanga ifeyo tikuphunzirapo chiyani?
9 Yehova anabweretsa Chigumula m’nthawi ya Nowa ndipo chinawononga anthu onse oipa. Pa nthawiyo anthu ankangotanganidwa ndi zinthu za tsiku ndi tsiku monga kukwatira ndi kukwatiwa. Iwo sankamvetsera uthenga woti Mulungu awononga dziko umene Nowa, yemwe anali “mlaliki wa chilungamo,” ankalalikira. (2 Pet. 2:5) Yesu ananeneratu kuti zimene zinkachitikazo zidzachitikanso masiku otsiriza ano. (Werengani Mateyu 24:37-39.) Masiku ano anthu ambiri samvetsera uthenga wa Ufumu. Uthengawu ukulalikidwa padziko lonse kuti ukhale umboni ku mitundu yonse ndipo kenako mapeto afika. Koma ifeyo tisalole kuti zinthu ngati banja komanso kulera ana zitilepheretse kukhala maso podziwa kuti tsiku la Yehova lili pafupi.
KUCHOKERA NTHAWI YA CHIGUMULA KUFIKA NTHAWI YA YESU
10.(a) Pa nthawi ya Nowa, kodi anthu ambiri ankachita zotani? (b) N’chifukwa chiyani tingati banja la Abulahamu ndi Sara linali chitsanzo chabwino?
10 Nowa anali ndi mkazi mmodzi. N’chimodzimodzinso ana ake atatu aja. Koma anthu ena pa nthawiyo ankakwatira mitala. M’zikhalidwe zambiri kuchita chiwerewere sinali nkhani ndipo ena ankaona kuti ndi mbali ya chipembedzo chawo. Pa nthawi imene Abulahamu ndi Sara ankafika ku Kanani, anthu ambiri m’dzikolo anali ndi makhalidwe oipa osalemekeza ukwati. Choncho Yehova analamula kuti mizinda ya Sodomu ndi Gomora iwonongedwe chifukwa anthu a m’mizindayi ankachita komanso kulekerera zinthu zachiwerewere zoipa kwambiri. Koma Abulahamu ankatsogolera bwino banja lake ndipo Sara ankapereka chitsanzo chabwino pogonjera mwamuna wakeyo. (Werengani 1 Petulo 3:3-6.) Abulahamu anaonetsetsanso kuti mwana wake Isaki akwatire mkazi wolambira Yehova. Nayenso Yakobo ankachita zinthu zogwirizana ndi kulambira koona. Yakobo ndi amene anadzakhala kholo la mafuko 12 a Isiraeli.
11. Kodi Chilamulo cha Mose chinkateteza bwanji Aisiraeli?
11 Patapita nthawi, Yehova anachita pangano ndi Aisiraeli ndipo anawapatsa Chilamulo cha Mose. M’chilamulochi munalinso malamulo onena za zinthu zimene anthu ankachita pa nthawiyo, monga kukwatira mitala. Chilamulo chinkateteza Aisiraeli kuti asasiye kulambira koona chifukwa chinkawaletsa kukwatirana ndi anthu osalambira Yehova. (Werengani Deuteronomo 7:3, 4.) Panali akuluakulu amene ankathandiza, m’banja mukakhala mavuto aakulu. Panalinso zoyenera kuchita ngati pali kusakhulupirika, nsanje komanso kukayikirana m’banja. Chilamulo chinkalola munthu kuthetsa banja, koma panalinso malamulo onena za nkhaniyi. Mwachitsanzo, munthu ankaloledwa kusiya mkazi wake ngati “wam’peza ndi vuto linalake.” (Deut. 24:1) Baibulo silinena kuti mawu akuti “vuto linalake” akunena za chiyani. Koma n’zodziwikiratu kuti sakunena za timavuto ting’onoting’ono.—Lev. 19:18.
MUSAMACHITIRE CHINYENGO MKAZI KAPENA MWAMUNA WANU
12, 13. (a) M’nthawi ya Malaki, kodi amuna ena ankachitira zotani akazi awo? (b) Ngati Mkhristu wasiya mwamuna kapena mkazi wake n’kukwatira wina, kodi zotsatira zake zingakhale zotani?
12 M’masiku a mneneri Malaki, Ayuda ambiri ankachitira akazi awo zachinyengo powasiya popanda zifukwa zomveka. Akatero ankakwatira atsikana kapena akazi osalambira Yehova. Zoterezi zinkachitikabe mpaka m’nthawi ya Yesu moti amuna ena ankasiya akazi awo “pa chifukwa chilichonse.” (Mat. 19:3) Koma Yehova amadana kwambiri ndi zimenezi.—Werengani Malaki 2:13-16.
13 Mpingo wachikhristu sulekerera munthu aliyense wochita chinyengo m’banja. Koma tiyerekeze kuti Mkhristu wina wapabanja wayamba chibwenzi ndi mwamuna kapena mkazi wa munthu wina. Kenako akuthetsa banja lake n’kukwatirana ndi chibwenzicho. N’zoona kuti zoterezi sizichitikachitika pakati pa Akhristu. Koma ngati Mkhristu wotereyu atapanda kulapa, angachotsedwe mumpingo n’cholinga choti mpingowo ukhalebe woyera. (1 Akor. 5:11-13) Kuti abwezeretsedwe, ayenera kuonetsa ‘zipatso zosonyeza kuti walapa.’ (Luka 3:8; 2 Akor. 2:5-10) N’zoona kuti palibe lamulo loti payenera kupita nthawi yakutiyakuti kuti munthuyo abwezeretsedwe. Komabe asanabwezeretsedwe, pamafunika kuiganizira bwino nkhaniyo ndiponso zimene anachitazo. Mwina pangatenge chaka kapena kuposa, kuti munthuyo asonyeze kuti walapadi. Koma ngakhale munthu wotereyu atabwezeretsedwa, ayenera kudziwa kuti adzayankhabe mlandu “pa mpando woweruzira milandu wa Mulungu.”—Aroma 14:10-12; onani Nsanja ya Olonda yachingelezi ya November 15, 1979, tsamba 31-32.
ZIMENE AKHRISTU AYENERA KUCHITA
14. Kodi Chilamulo chinathandiza bwanji Aisiraeli?
14 Aisiraeli anatsatira Chilamulo cha Mose kwa zaka zoposa 1,500. Chilamulochi chinathandiza anthu a Mulungu kutsatira mfundo za makhalidwe abwino zokhudza banja komanso nkhani zina. Chinawathandizanso kukonzekera kubwera kwa Mesiya. (Agal. 3:23, 24) Koma imfa ya Yesu inachititsa kuti Chilamulochi chisiye kugwira ntchito ndipo Mulungu anayamba kugwiritsa ntchito njira ina potsogolera anthu ake. (Aheb. 8:6) Zinthu zina zimene zinkaloledwa m’Chilamulo cha Mose zinali zosalolekanso.
15. (a) Kodi mpingo wachikhristu umatsatira mfundo ziti pa nkhani ya ukwati? (b) Kodi Mkhristu ayenera kuganizira mfundo ziti asanathetse banja?
15 Pa nthawi ina Afarisi anafunsa Yesu zokhudza banja. Powayankha, iye ananena kuti zimene Mose analola pa nkhani yothetsa banja, si zimene Mulungu ankafuna “kuyambira pa chiyambi.” (Mat. 19:6-8) Apa anasonyeza kuti mpingo wachikhristu uyenera kutsatira zimene Mulungu anayambitsa mu Edeni zokhudza ukwati. (1 Tim. 3:2, 12) Popeza anthu akakwatirana amakhala “thupi limodzi,” kuti banja lawo likhale lolimba ayenera kukondana kwambiri komanso kukonda Mulungu. Mkhristu angathetse banja ngati mnzakeyo wachita chigololo. Koma ngati angathetse pa zifukwa zina, sakhala womasuka kuti angakwatiranenso ndi wina. (Mat. 19:9) Mkhristu angasankhe kukhululukira mnzake amene wachita chigololo n’kulapa ngati mmene Hoseya anakhululukira Gomeri. Nayenso Yehova anakhululukira mtundu wa Isiraeli umene tingati unachita chigololo. (Hos. 3:1-5) Mfundo ina yoyenera kuikumbukira ndi yakuti, ngati mwamuna kapena mkazi wachita chigololo ndiyeno mnzakeyo wavomera kugona naye, ndiye kuti wamukhululukira ndipo palibe chifukwa cha m’Malemba chothetsera banjalo.
16. Kodi Yesu ananena zotani pa nkhani ya kusakhala pa banja?
16 Yesu atanena zoti banja siliyenera kutha pa zifukwa zina kupatula chigololo, ananenanso za anthu amene “ali ndi mphatso” yosakhala pa banja. Ndiyeno ananena kuti: “Amene angathe kuchita zimenezi achite.” (Mat. 19:10-12) Pali anthu ambiri amene asankha kusakhala pa banja n’cholinga choti azitumikira Yehova popanda zododometsa. Anthu oterewa amafunika kuwayamikira kwambiri.
17. Kodi Mkhristu angadziwe bwanji nthawi yoyenera kulowa m’banja?
17 Kodi n’chiyani chingathandize munthu kudziwa ngati ayenera kukhala pa banja kapena ayi? Munthu amafunika kuganizira nkhaniyi mofatsa n’kuona ngati angakwanitse kusakhala pa banja. Mtumwi Paulo ananena kuti kusakhala pa banja n’kwabwino. Komabe iye ananenanso kuti: “Koma chifukwa cha kuwanda kwa dama, mwamuna aliyense akhale ndi mkazi wakewake ndipo mkazi aliyense akhale ndi mwamuna wakewake.” Ndiye anapitiriza kuti: “Ngati sangathe kudziletsa, akwatire, pakuti ndi bwino kukwatira kusiyana ndi kuvutika ndi chilakolako.” Komabe munthu asanaganize zolowa m’banja, ayenera kuganiziranso za zaka zake popeza Paulo anati: “Ngati wina akuona kuti zikumuvuta kukhalabe yekha, ngati wapitirira pachimake pa unyamata, ndipo ngati ziyenera kutero, achite mmene akufunira, sachimwa. Akwatire.” (1 Akor. 7:2, 9, 36) N’zoona kuti kukhala pa banja kungathandize munthu kupewa chiwerewere kapena chizolowezi choseweretsa maliseche. Komabe munthu sayenera kusankha kukwatira kapena kukwatiwa chifukwa cha chilakolako chogonana chimene chimakhala champhamvu pa zaka zaunyamata. Chifukwa pa nthawiyi angakhale adakali wamng’ono moti sangathe kusamalira banja.—1 Tim. 4:1-3.
18, 19. (a) Kodi banja lachikhristu liyenera kuyamba bwanji? (b) Kodi tidzakambirana chiyani m’nkhani yotsatira?
18 Banja lachikhristu liyenera kuyamba ndi mwamuna komanso mkazi amene anadzipereka kwa Yehova ndipo amamukonda ndi mtima wonse. Komanso anthu amene akufuna kukwatiranawo akhale oti amakondana kwambiri ndipo akufuna kukhala limodzi moyo wawo wonse. Banja lotere limadalitsidwa chifukwa choti anthuwo anatsatira malangizo akuti akwatire kapena kukwatiwa “mwa Ambuye.” (1 Akor. 7:39) Iwo amaona kuti malangizo a m’Baibulo amawathandiza kukhala ndi banja losangalala.
19 Masiku ano amuna ndi akazi ambiri ali ndi makhalidwe amene amasokoneza mabanja awo. M’nkhani yotsatira tidzakambirana mfundo za m’Malemba zimene zingathandize Akhristu apabanja kuthana ndi mavuto amene tikukumana nawo “masiku otsiriza” ano. (2 Tim. 3:1-5) Tikuthokoza kwambiri Yehova chifukwa amagwiritsa ntchito Mawu ake potithandiza kudziwa zoyenera kuchita kuti tikhale ndi banja labwino komanso losangalala. Izi zimatithandiza kuti tipitirizebe kuyenda limodzi ndi anthu ake pamsewu wopita kumoyo wosatha.—Mat. 7:13, 14.


text:
MUTU 26
“Machimo Ako Akhululukidwa”
MATEYU 9:1-8 MALIKO 2:1-12 LUKA 5:17-26
YESU ANAKHULULUKIRA MACHIMO MUNTHU WAKUFA ZIWALO N’KUMUCHIRITSA
Anthu okhala m’madera akutali anali atamva zambiri zokhudza Yesu. Anthu ambiri ankabwera kuti adzamve zimene Yesu ankaphunzitsa komanso kudzaona zinthu zodabwitsa zimene ankachita. Anthuwa ankachokera m’madera akutali komanso ovuta kufikako. Koma Yesu atangokhala masiku ochepa anabwereranso ku Kaperenao komwe ankakhala nthawi zambiri. Anthu ambiri anadziwa mwamsanga kuti Yesu ali ku Kaperenao, mzinda womwe unali m’mbali mwa nyanja ya Galileya. Choncho ambiri anapita kunyumba imene ankakhalayo. Ena mwa anthuwa anali Afarisi komanso ophunzitsa Chilamulo omwe anachokera m’madera onse a ku Galileya, Yudeya komanso Yerusalemu.
“Anthu ochuluka anasonkhana kumeneko, moti panalibenso malo okhala, chifukwa anthu anadzaza mpaka pakhomo, ndipo anayamba kuwauza uthenga wabwino.” (Maliko 2:2) Kenako Yesu anachita zinthu zodabwitsa kwambiri. Zimene anachitazo zimatithandiza kudziwa kuti Yesu ali ndi mphamvu zotha kuthetsa mavuto amene anthu akukumana nawo komanso kuti akhoza kuchiritsa aliyense amene iye wasankha.
Yesu ali mkati mophunzitsa gulu la anthu lomwe linali m’chipindamo, panabwera anthu 4 atanyamula munthu wakufa ziwalo pamachira. Anthuwa ankafuna kuti Yesu achiritse wodwalayo. Koma chifukwa chakuti anthu anali atadzaza m’chipindamo “sanathe kum’fikitsa kwa Yesu.” (Maliko 2:4) Anthuwa ayenera kuti anakhumudwa kwambiri choncho anakwera padenga la nyumbayo n’kuboola dengalo. Kenako anatsitsira munthu wodwalayo m’nyumbamo.
Kodi Yesu anakhumudwa ndi zimene anthuwa anachita poganiza kuti akumusokoneza? Ayi. M’malomwake anakhudzika mtima ndi chikhulupiriro chimene anthuwa anali nacho moti anauza munthu wodwalayo kuti: “Machimo ako akhululukidwa.” (Mateyu 9:2) Koma kodi Yesu akanathadi kukhululukira anthu machimo? Alembi ndi Afarisi anakhumudwa ndi zimene Yesu ananena ndipo anayamba kuganiza kuti: “N’chifukwa chiyani munthu ameneyu akulankhula chonchi? Akunyoza Mulungu ameneyu. Ndaninso wina amene angakhululukire machimo, si Mulungu yekha kodi?”—Maliko 2:7.
Yesu atadziwa maganizo awo anawafunsa kuti: “N’chifukwa chiyani mukuganiza zimenezi m’mitima mwanu? Chapafupi n’chiti, kuuza wakufa ziwaloyu kuti, ‘Machimo ako akhululukidwa,’ kapena kunena kuti, ‘Nyamuka ndipo nyamula machira ako uyende’?” (Maliko 2:8, 9) Yesu anatha kukhululukira machimo a wodwalayo chifukwa cha nsembe imene anali kudzapereka m’tsogolo.
Kenako Yesu ananena mawu omwe anathandiza gulu lonse la anthuwo, kuphatikizapo amene ankamutsutsa, kudziwa kuti ndi iye yekha padziko lapansi amene akhoza kukhululukira anthu machimo awo. Ndiyeno Yesu anatembenukira kwa wodwala uja n’kumuuza kuti: “Ndikunena ndi iwe, Nyamuka, tenga machira akowa, uzipita kwanu.” Nthawi yomweyo munthuyo anaimirira n’kuyamba kuyenda atanyamula machirawo anthu onse akuona. Anthuwo anadabwa kwambiri ndipo anatamanda Mulungu kuti: “Zoterezi sitinazionepo.”—Maliko 2:11, 12.
N’zochititsa chidwi kuti Yesu anasonyeza kuti pali kugwirizana pakati pa uchimo ndi matenda komanso kuti kukhululukidwa kwa machimo n’kogwirizana ndi thanzi la munthu. Baibulo limatiuza kuti Adamu yemwe ndi kholo lathu loyamba anachimwa ndipo tonsefe tinatengera mavuto amene amayamba chifukwa cha uchimo. Ena mwa mavuto amenewa ndi matenda komanso imfa. Koma Ufumu wa Mulungu ukadzayamba kulamulira, Yesu adzakhululukira machimo anthu onse amene amatumikira komanso kukonda Mulungu. Zimenezi zidzachititsa kuti anthu onse asadzadwalenso.—Aroma 5:12, 18, 19.
Onaninso
Kodi Mulungu Angatikhululukire Machimo Athu?
Kodi Mulungu amakhululukira ngakhale machimo aakulu? Kodi tiyenera kuchita chiyani kuti Mulungu azitikonda?


text:
Tiziganizira Kwambiri Chikondi cha Yehova
“Ndidzasinkhasinkha za ntchito zanu zonse.”—SAL. 77:12.
NYIMBO: 18, 61
1, 2. (a) N’chiyani chimakutsimikizirani kuti Yehova amakonda anthu ake? (b) Kodi anthufe tinalengedwa ndi mtima wofuna chiyani?
N’CHIYANI chimakutsimikizirani kuti Yehova amakonda anthu ake? Tisanayankhe funsoli, tiyeni tione zitsanzo zitatu. Chitsanzo choyamba ndi cha mlongo wina dzina lake Taylene. Akhristu anzake ankamulimbikitsa kuti azidziwa malire a zinthu zimene angakwanitse. Iye anati: “Anzanga ankandilangiza pafupipafupi ndipo umenewu ndi umboni wakuti Yehova amandikonda kwambiri.” Chitsanzo chachiwiri ndi cha mlongo wina dzina lake Brigitte. Mwamuna wake anamwalira n’kumusiya ali ndi ana awiri. Iye anati: “Kulera ana m’dziko la Satanali n’kovuta kwambiri makamaka ngati ukuwalera wekha. Koma ndaona umboni woti Yehova amandikonda kwambiri. Wandithandiza pa nthawi imene ndinkalira komanso kupwetekedwa mtima ndipo sanalole kuti ndikumane ndi mavuto amene sindingathe kuwapirira.” (1 Akor. 10:13) Chitsanzo chachitatu ndi cha mlongo wina dzina lake Sandra. Mlongoyu amadwala matenda oti sangachire ndipo tsiku lina pa msonkhano wachigawo anathandizidwa kwambiri ndi mkazi wa m’bale wina wodziwika. Mwamuna wa Sandra anati: “Mlongoyu sitinkadziwana naye koma tinasangalala kwambiri kuona kuti akutisonyeza chikondi. Zinthu zimene abale ndi alongo athu amachita potithandiza, ngakhale zitakhala zochepa, zimasonyeza kuti Yehova amatikonda.”
2 Anthufe tinalengedwa ndi mtima wofuna kukonda ena komanso kukondedwa. Koma nthawi zina tikhoza kukhumudwa chifukwa cha mavuto azachuma, matenda kapena mavuto ena pamene tikutumikira Mulungu. Mavuto amenewa angatichititse kumva ngati Yehova satikonda. Maganizo amenewa akabwera tiyenera kukumbukira kuti iye amationa kuti ndife amtengo wapatali ndipo ‘wagwira dzanja lathu lamanja’ kuti atithandize. Ngati tikhalabe okhulupirika, iye sadzatiiwala.—Yes. 41:13; 49:15.
3. N’chiyani chingatithandize kukhulupirira kuti Yehova amatikonda?
3 Anthu amene tawatchula m’ndime yoyambayi anakumana ndi mavuto koma anaona kuti Yehova ankawathandiza. Nafenso tikhoza kutsimikizira kuti Yehova ali kumbali yathu. (Sal. 118:6, 7) M’nkhaniyi tikambirana zinthu 4 zimene zimasonyeza kuti Yehova amatikonda. Zinthu zake ndi (1) zimene analenga, (2) Mawu ake, (3) pemphero ndiponso (4) dipo. Kuganizira kwambiri zinthu zabwino zimene Yehova wachita kungatithandize kuyamikira kwambiri chikondi chake.—Werengani Salimo 77:11, 12.
TIZIGANIZIRA ZIMENE YEHOVA ANALENGA
4. Kodi tikamaganizira zimene Yehova analenga, timazindikira chiyani?
4 Zinthu zimene Mulungu analenga zimasonyeza kuti ndi wachikondi. (Aroma 1:20) Iye analenga dziko ndiponso zinthu za padziko n’cholinga choti tizikhalabe ndi moyo bwinobwino. Mwachitsanzo, anatipatsa zinthu zosiyanasiyana zimene tingadye. Anatilenganso m’njira yoti tizimva kukoma kwa chakudyacho. (Mlal. 9:7) Izi zikusonyeza kuti Yehova amafuna kuti moyo wathu ukhale wosangalatsa. Mlongo wina wa ku Canada dzina lake Catherine amakonda kwambiri kuona chilengedwe, makamaka kuyambira mwezi wa March mpaka May. Iye anati: “Pa nthawiyi, kumakhala maluwa okongola komanso mbalame zimabwerera kuchokera kumene zinapita pa nyengo yozizira. Ndimasangalala kuona timbalame tinatake timene timabwera kudzadya chakudya chimene ndimasiya penapake. N’zoonekeratu kuti Yehova amatikonda chifukwa analenga zinthu zambiri zokongola.” Atate wathu wachikondi amasangalala kwambiri ndi zimene analenga ndipo amafuna kuti ifenso tizisangalala nazo.—Mac. 14:16, 17.
5. Kodi Yehova anasonyeza bwanji chikondi polenga anthu?
5 Yehova anatilenganso kuti tizigwira ntchito zosiyanasiyana zimene zingatithandize kukhala osangalala. (Mlal. 2:24) Cholinga chake chinali chakuti anthu adzaze dziko lapansi, aliyang’anire komanso ayang’anire zamoyo zonse zapadzikoli. (Gen. 1:26-28) Iye anasonyezanso chikondi kwambiri potilenga m’njira yoti tizitha kumutsanzira.—Aef. 5:1.
TIZIYAMIKIRA MAWU A MULUNGU
6. N’chifukwa chiyani tiyenera kuyamikira kwambiri Mawu a Mulungu?
6 Mulungu anasonyezanso kuti amatikonda kwambiri potipatsa Mawu ake. Baibulo limafotokoza zinthu zambiri zokhudza Yehova ndiponso mmene amachitira zinthu ndi anthu. Mwachitsanzo, Malemba amasonyeza zimene iye ankachita ndi Aisiraeli omwe ankamuchimwira mobwerezabwereza. Lemba la Salimo 78:38 limati: “Anawamvera chifundo. Anali kukhululukira machimo awo ndipo sanali kuwawononga. Nthawi zambiri anali kubweza mkwiyo wake, ndipo sanali kuwasonyeza ukali wake wonse.” Kuganizira mawu a mulembali kungatithandize kuona kuti Yehova amatikonda. Choncho musakayikire kuti Yehova amakukondani kwambiri.—Werengani 1 Petulo 5:6, 7.
7. N’chifukwa chiyani tiyenera kuona kuti Baibulo ndi lamtengo wapatali?
7 Kuti makolo ndi ana azikhulupirirana ndiponso kukondana, ayenera kulankhulana momasuka komanso mwachikondi. N’chimodzimodzi ndi Atate wathu wakumwamba. Ngakhale kuti sitiona Mulungu ndiponso kumva mawu ake, iye amagwiritsa ntchito Baibulo kuti azilankhula nafe. Choncho tiziona kuti Baibulo ndi lamtengo wapatali ndipo tiziliwerenga. (Yes. 30:20, 21) Yehova amafunitsitsa kutitsogolera ndiponso kutiteteza. Iye amafunanso kuti timudziwe komanso kumukhulupirira.—Werengani Salimo 19:7-11; Miyambo 1:33.
8, 9. Kodi Yehova akufuna kuti tidziwe chiyani? Fotokozani chitsanzo cha m’Baibulo pa nkhaniyi.
8 Yehova amafuna kuti tidziwe kuti amatikonda ndiponso samangoyang’ana zimene talakwitsa. Iye amafufuza zinthu zabwino mumtima mwathu. (2 Mbiri 16:9) Mwachitsanzo, anachita zimenezi ndi Mfumu Yehosafati ya ku Yuda. Pa nthawi ina, Yehosafati anagwirizana ndi Mfumu Ahabu ya ku Isiraeli kuti akalande Ramoti-giliyadi kwa Asiriya. Aneneri onyenga 400 ananamiza Ahabu kuti akapambana nkhondoyo. Koma mneneri wa Yehova dzina lake Mikaya ananena kuti akagonjetsedwa. Ahabu anaphedwa pa nkhondoyo ndipo Yehosafati anapulumukira mkamwa mwa mbuzi. Yehosafati atabwerera ku Yerusalemu anadzudzulidwa chifukwa chogwirizana ndi mfumu yoipayo. Ngakhale zinali choncho, Yehu mwana wa Haneni anauza Yehosafati kuti: “Pali zinthu zabwino zimene zapezeka mwa inu.”—2 Mbiri 18:4, 5, 18-22, 33, 34; 19:1-3.
9 Kumayambiriro kwa ulamuliro wake, Yehosafati analamula akalonga, Alevi ndiponso ansembe kuti azikaphunzitsa Chilamulo cha Yehova m’mizinda yonse ya Yuda. Zimenezi zinathandiza kwambiri moti anthu a m’mayiko ozungulira Yuda anayamba kuopa Yehova. (2 Mbiri 17:3-10) N’zoona kuti Yehosafati anachita zinthu zosayenera koma Yehova anakumbukirabe zabwino zimene anachita. Nafenso nthawi zina timachita zinthu zosayenera. Koma nkhani ya Yehosafatiyi ikutitsimikizira kuti Yehova adzapitirizabe kutikonda tikamayesetsa ndi mtima wonse kuchita zinthu zomusangalatsa.
TIZIYAMIKIRA MWAYI WA PEMPHERO
10, 11. (a) N’chifukwa chiyani tinganene kuti pemphero ndi mphatso yapadera yochokera kwa Yehova? (b) Kodi Mulungu angayankhe bwanji mapemphero athu? (Onani chithunzi patsamba 9.)
10 Bambo wachikondi amamvetsera ana ake akamalankhula. Iye amafuna kudziwa nkhawa zawo ndiponso zimene akuvutika nazo mumtima. Nayenso Atate wathu wakumwamba Yehova amamvetsera tikamapemphera kwa iye.
11 Tili ndi mwayi wopemphera kwa Yehova nthawi iliyonse. Iye ndi Mnzathu ndipo nthawi zonse amafuna kumvetsera mapemphero athu. Mlongo Taylene amene tamutchula poyamba uja anati: “Tikhoza kumuuza chilichonse.” Tikamauza Mulungu zimene zili mumtima mwathu, iye akhoza kutiyankha pogwiritsa ntchito Baibulo, magazini athu kapena Akhristu anzathu. Yehova amamvetsera tikamamuuza mavuto athu ndipo amatimvetsa. Izi zili choncho ngakhale pamene palibe munthu amene akumvetsa mavuto athuwo. Zimenezi zikusonyeza kuti Yehova amatikonda kwambiri.
12. N’chifukwa chiyani tiyenera kuganizira mapemphero amene analembedwa m’Baibulo? Perekani chitsanzo.
12 Tingaphunzire zambiri pa mapemphero amene analembedwa m’Baibulo. Choncho nthawi zina tingachite bwino kukambirana mapempherowa pa Kulambira kwa Pabanja. Kuganizira zimene atumiki akale ananena pouza Yehova za mumtima mwawo, kungathandize kuti mapemphero athu akhale abwino. Mwachitsanzo, mungakambirane zimene Yona ananena pochonderera Yehova ali m’mimba mwa chinsomba. (Yona 1:17; 2:1-10) Kapena mungakambiranenso pemphero lochokera pansi pa mtima limene Solomo anapereka potsegulira kachisi. (1 Maf. 8:22-53) Mungaganizirenso zinthu zothandiza zimene Yesu ananena m’pemphero lachitsanzo. (Mat. 6:9-13) Koma chofunika kwambiri n’chakuti “zopempha zanu zidziwike kwa Mulungu. Mukatero, mtendere wa Mulungu umene umaposa kuganiza mozama kulikonse, udzateteza mitima yanu ndi maganizo anu.” Izi zidzakuthandizani kuyamikira kwambiri chikondi cha Yehova.—Afil. 4:6, 7.
TIZIYAMIKIRA DIPO
13. Kodi dipo limathandiza kuti anthu akhale ndi mwayi uti?
13 Yehova anasonyeza chikondi chosaneneka potumiza Yesu kuti akhale dipo n’cholinga choti “tipeze moyo kudzera mwa iye.” (1 Yoh. 4:9) Pofotokoza za mphatso imeneyi, mtumwi Paulo analemba kuti: “Khristu anafera anthu osapembedza Mulungu pa nthawi yoikidwiratu. Pakuti n’chapatali kuti munthu wina afere munthu wolungama. Zoonadi, mwina wina angalimbe mtima kufera munthu wabwino. Koma Mulungu akuonetsa chikondi chake kwa ife, moti pamene tinali ochimwa, Khristu anatifera.” (Aroma 5:6-8) Zimene Yesu anachitazi zinathandiza kuti anthu akhale ndi mwayi wogwirizana ndi Mulungu.
14, 15. Kodi dipo limapereka mwayi uti kwa (a) Akhristu odzozedwa? (b) anthu amene akuyembekezera kudzakhala padzikoli?
14 Yehova wasonyezanso anthu ena chikondi m’njira yapadera. (Yoh. 1:12, 13; 3:5-7) Anthuwo adzozedwa ndi mzimu woyera kuti akhale “ana a Mulungu.” (Aroma 8:15, 16) Paulo ananena kuti odzozedwawa ‘anawakweza ndi kuwakhazika pamodzi m’malo akumwamba mogwirizana ndi Khristu Yesu.’ (Aef. 2:6) Popeza kuti odzozedwa ena sanapite kumwamba, n’chifukwa chiyani Paulo ananena zimenezi? Ananena chifukwa chakuti Yehova wawalonjeza kuti adzalandira moyo wosatha kumwamba.—Aef. 1:13, 14; Akol. 1:5.
15 Koma anthu ena onse amene amakhulupirira dipo amakhala anzake a Yehova. Iwo ali ndi mwayi wodzakhalanso ana a Mulungu n’kulandira moyo wosatha m’Paradaiso padzikoli. Choncho dipo limasonyeza kuti Yehova amakonda kwambiri anthu. (Yoh. 3:16) Ngati tikuyembekezera kudzakhala padzikoli, tiyenera kupitiriza kutumikira Mulungu mokhulupirika. Tisamakayikirenso kuti moyo umene adzatipatse m’dziko latsopano udzakhala wosangalatsa kwambiri. Zonse tanenazi zikusonyeza kuti dipo ndi umboni waukulu kwambiri wakuti Mulungu amatikonda.
TIZISONYEZA KUTI TIMAKONDA YEHOVA
16. Kodi kuganizira zimene Yehova watichitira kungatithandize bwanji?
16 Yehova wachita zinthu zambirimbiri zosonyeza kuti amatikonda moti sitingathe kuziwerenga. Davide anaimba kuti: “Kwa ine maganizo anu ndi ofunika kwambiri, inu Mulungu, ndipo ndi ochuluka zedi. Nditati ndiyese kuwawerenga, angakhale ochuluka kwambiri kuposa mchenga.” (Sal. 139:17, 18) Tiyeni tiziganizira zimene Mulungu watichitira kuti ifenso tizimukonda kwambiri. Tiyeni tiziyesetsanso kuchita zonse zimene tingathe pomutumikira.
17, 18. Tchulani zinthu zina zimene tingachite posonyeza kuti timakonda Mulungu.
17 Tingasonyeze m’njira zambiri kuti timakonda Yehova. Mwachitsanzo, timasonyeza kuti timakonda Mulungu ndiponso anzathu tikamachita khama pa ntchito yolalikira. (Mat. 24:14; 28:19, 20) Timasonyezanso kuti timakonda kwambiri Yehova tikamakhala okhulupirika poyesedwa. (Werengani Salimo 84:11; Yakobo 1:2-5.) Tikakumana ndi mavuto aakulu, tisakayikire kuti Mulungu amadziwa mmene tikumvera ndipo adzatithandiza. Tikutero chifukwa chakuti iye amaona kuti ndife amtengo wapatali.—Sal. 56:8.
18 Timaganizira zimene Mulungu analenga ndiponso zochita zake chifukwa chomukonda kwambiri. Timasonyezanso kuti timakonda Mulungu ndiponso kuyamikira Mawu ake tikamaphunzira Baibulo mwakhama. Timapempheranso kwa Mulungu pafupipafupi chifukwa chomukonda. Kuganizira nsembe ya dipo imene Mulungu anapereka chifukwa cha machimo athu kumatithandizanso kumukonda kwambiri. (1 Yoh. 2:1, 2) Izi ndi zinthu zochepa chabe zimene Yehova watichitira zomwe zimatichititsa kumukonda kwambiri.


text: 19 Maere+ achiwiri anagwera Simiyoni, kapena kuti fuko la ana a Simiyoni,+ potsata mabanja awo. Cholowa chawo chinali pakati pa cholowa cha ana a Yuda.+2 M’gawo la cholowa chawo munali Beere-seba+ kuphatikizapo Sheba, Molada,+3 Hazara-suali,+ Bala, Ezemu,+4 Elitoladi,+ Betuli, Horima,5 Zikilaga,+ Beti-marikaboti, Hazara-susa,+6 Beti-lebaoti,+ ndi Saruheni. Mizinda 13 ndi midzi yake.7 Munalinso Aini,+ Rimoni,+ Eteri, ndi Asani.+ Mizinda inayi ndi midzi yake,8 ndiponso midzi yonse yozungulira mizinda imeneyi mpaka kukafika ku Baalati-beere,+ komwe ndi ku Rama+ wa kum’mwera. Ichi chinali cholowa cha fuko la ana a Simiyoni potsata mabanja awo.9 Cholowa cha ana a Simiyoni chinali m’gawo la ana a Yuda chifukwa ana a Yuda gawo lawo linawakulira.+ Choncho ana a Simiyoni anapatsidwa malo pakati pa cholowa chawo.+10 Maere achitatu+ anagwera ana a Zebuloni+ potsata mabanja awo. Malire a cholowa chawo anayambira ku Saridi11 n’kulowera chakumadzulo, kukafika ku Marala. Anapitirira kukafika ku Dabeseti mpaka kuchigwa chimene chili kutsogolo kwa Yokineamu.+12 Kenako malirewo anakhota n’kubwerera kulowera kum’mawa kwa Saridi mpaka kumalire a Kisilotu-tabori. Ndiyeno anapitirira kukafika ku Daberati+ mpaka ku Yafiya.13 Kuchokera kumeneko, malirewo analowera chakum’mawa n’kukafika ku Gati-heferi,+ ku Eti-kazini, ndi ku Rimoni, mpaka ku Nea.14 Malirewo anazungulira kumpoto kwa Nea kukafika ku Hanatoni, n’kukathera kuchigwa cha Ifita-eli,15 komanso ku Katati, Nahalala, Simironi,+ Idala, ndi ku Betelehemu.+ Mizindayi inalipo 12 ndi midzi yake.16 Ichi chinali cholowa+ cha ana a Zebuloni potsata mabanja awo,+ ndipo imeneyi inali mizinda yawo ndi midzi yake.17 Maere achinayi anagwera Isakara,+ kapena kuti ana a Isakara potsata mabanja awo.18 Malire a gawo lawo anakafika ku Yezereeli,+ Kesulotu, Sunemu,+19 Hafaraimu, Sioni, Anaharati,20 Rabiti, Kisioni, Ebezi,21 Remeti, Eni-ganimu,+ Eni-hada, ndi Beti-pazezi.22 Malirewo anakafika ku Tabori,+ ku Sahazuma, ndi ku Beti-semesi n’kukathera ku Yorodano. Mizinda 16 ndi midzi yake.23 Ichi chinali cholowa cha fuko la ana a Isakara potsata mabanja awo,+ ndipo imeneyi inali mizinda yawo ndi midzi yake.24 Maere achisanu+ anagwera fuko la ana a Aseri,+ potsata mabanja awo.25 Malire a gawo lawo anadutsa ku Helikati,+ Hali, Beteni, Akasafu,+26 Alameleki, Amadi, ndi Misali.+ Analowera chakumadzulo ku Karimeli+ ndi ku Sihori-libanati.27 Kenako anakhota n’kubwerera kulowera kotulukira dzuwa ku Beti-dagoni, n’kukafika ku Zebuloni+ ndi kumpoto kwa chigwa cha Ifita-eli. Anakafikanso ku Beti-emeki ndi ku Nehieli n’kupitirira mpaka ku Kabulu chakumanzere.28 Anapitirira mpaka ku Eburoni, Rehobu, Hamoni, Kana, mpaka kumzinda wa anthu ambiri wa Sidoni.+29 Malirewo anakhota n’kubwerera ku Rama, mpaka kukafika kumzinda wa Turo+ wokhala ndi mpanda wolimba kwambiri. Kenako anakhotanso n’kubwerera ku Hosa n’kukathera kunyanja, m’chigawo cha Akizibu.+30 Anakafikanso ku Uma, Afeki,+ ndi Rehobu.+ Mizindayi inalipo 22 ndi midzi yake.31 Ichi chinali cholowa cha fuko la ana a Aseri potsata mabanja awo,+ ndipo imeneyi inali mizinda yawo ndi midzi yake.32 Maere a 6+ anagwera ana a Nafitali+ potsata mabanja awo.33 Malire a gawo lawo anayambira ku Helefi, ndi kumtengo waukulu wa ku Zaananimu,+ mpaka ku Adami-nekebi, ndi ku Yabineeli, n’kukafika ku Lakumu n’kukathera ku Yorodano.34 Malirewo anakhotera kumadzulo n’kubwerera ku Azinotu-tabori, n’kupitirira mpaka kukafika ku Hukoku ndi ku Zebuloni+ kum’mwera. Anakafikanso ku Aseri+ kumadzulo, ndi kotulukira dzuwa ku Yuda,+ kumtsinje wa Yorodano.35 Mizinda yake yokhala ndi mipanda yolimba kwambiri inali Zidimu, Zere, Hamati,+ Rakati, Kinereti,+36 Adama, Rama, Hazori,+37 Kedesi,+ Edirei, Eni-hazori,38 Yironi, Migidala-eli, Horemu, Beti-anati, ndi Beti-semesi.+ Mizinda 19 ndi midzi yake.39 Ichi chinali cholowa+ cha fuko la ana a Nafitali potsata mabanja awo,+ ndipo imeneyi inali mizinda yawo ndi midzi yake.40 Maere a 7+ anagwera fuko la ana a Dani+ potsata mabanja awo.41 Malire a gawo la cholowa chawo anadutsa ku Zora,+ Esitaoli, Iri-semesi,42 Saalabini,+ Aijaloni,+ Itila,43 Eloni, Timuna,+ Ekironi,+44 Eliteke, Gebetoni,+ Baalati,+45 Yehuda, Bene-beraki, Gati-rimoni,+46 Me-jarikoni, Rakoni, n’kukafika kumalire amene ali kutsogolo kwa Yopa.+47 Gawo la ana a Dani linawachepera,+ choncho anapita kukachita nkhondo ku Lesemu.+ Analanda mzindawo n’kupha anthu ake ndi lupanga. Kenako anautenga n’kuyamba kukhalamo ndipo anautcha Lesemu Dani, potengera dzina la kholo lawo Dani.+48 Ichi chinali cholowa cha fuko la ana a Dani potsata mabanja awo, ndipo imeneyi inali mizinda yawo ndi midzi yake.49 Apa m’pamene anamalizira kugawa dzikolo m’zigawozigawo kuti akhalemo. Kenako ana a Isiraeli anam’patsa cholowa Yoswa mwana wa Nuni pakati pawo.50 Molamulidwa ndi Yehova, anam’patsa mzinda umene anapempha+ wa Timinati-sera,+ m’dera lamapiri la Efuraimu ndipo iye anayamba kumanga mzindawo n’kumakhalamo.51 Zimenezi ndiye zigawo za cholowa chimene wansembe Eleazara, Yoswa mwana wa Nuni, ndi atsogoleri a mafuko a ana a Isiraeli, anagawira anthu.+ Anagawa dzikolo pochita maere ku Silo+ pamaso pa Yehova, pakhomo la chihema chokumanako,+ ndipo anamaliza kuligawa dzikolo.


text:
GAWO 7
Mulungu Anapulumutsa Ana a Isiraeli
Yehova anabweretsa miliri m’dziko la Iguputo, ndipo Mose anatsogolera ana a Isiraeli potuluka m’dzikomo. Mulungu anapereka Chilamulo kwa Aisiraeli kudzera mwa Mose
ANA a Isiraeli anakhala ku Iguputo kwa zaka zambiri ndipo zinthu zinkawayendera bwino ndiponso anachulukana. Komabe, Farao watsopano anayamba kulamulira dzikolo ndipo iye sankadziwa Yosefe. Farao ameneyu anali wankhanza kwambiri ndipo anasandutsa Aisiraeli kukhala akapolo komanso analamula kuti ana awo onse aamuna akhanda aziwaponya mumtsinje wa Nailo. Iye anachita zimenezi chifukwa ankaopa Aisiraeli omwe ankachuluka kwambiri. Koma mayi wina wolimba mtima anateteza mwana wake wamwamuna wakhanda pomuika mukabokosi, ndipo anakabisa kabokosiko m’mabango. Kenako mwana wamkazi wa Farao atapeza mwanayo, anam’tenga n’kumupatsa dzina lakuti Mose, ndipo anamulera m’banja lachifumu ku Iguputo komweko.
Mose atafika zaka 40, analowa m’mavuto chifukwa anayesa kuteteza kapolo wachiisiraeli amene ankazunzidwa ndi woyang’anira ntchito wa ku Iguputo. Chifukwa cha zimenezi, Mose anathawa n’kukakhala kudziko lina lakutali kwambiri. Koma Mose ali ndi zaka 80, Yehova anamuuza kuti abwerere ku Iguputo kukauza Farao kuti amasule anthu a Mulungu mu ukapolo.
Farao anakanitsitsa kwa mtu wagalu ndipo Mulungu anabweretsa miliri 10 m’dziko la Iguputo. Nthawi iliyonse imene Mose anapita kukaonekera kwa Farao kukam’pempha kuti amasule Aisiraeli, zomwe zikanamuthandiza kupewa mliri wina, Farao ankakana mwamwano kumvera Mose ndi Mulungu wake Yehova. Kenako, mliri womaliza unapha ana onse oyamba kubadwa m’dzikolo, kupatulapo ana a m’mabanja amene anapaka magazi a nkhosa pafelemu pomvera lamulo la Yehova. Mngelo wa Mulungu amene ankapha ana onse oyamba kubadwa, anapitirira nyumba zimenezi. Kenako Aisiraeli anayamba kuchita chikondwerero cha Pasika chaka ndi chaka pokumbukira kupulumutsidwa kodabwitsa kumeneku.
Mwana wa Farao wamwamuna woyamba kubadwa ataphedwa pa mliriwo, iye analamula Mose ndi ana onse a Isiraeli kuti achoke m’dziko la Iguputo. Nthawi yomweyo Mose anasonkhanitsa khamu la anthu n’kuyamba ulendo wotuluka m’dzikolo. Koma kenako Farao anasintha maganizo ndipo anayamba kuwatsatira ali ndi asilikali ndiponso magaleta ambiri. Aisiraeli atafika pamalo ena m’mbali mwa Nyanja Yofiira, ankaoneka ngati alibe kothawira. Kenako Yehova analekanitsa Nyanja Yofiira kuti Aisiraeli adutse pouma, pakati pa makoma awiri a madzi. Koma nawonso Aiguputo atalowa m’nyanjayo potsatira Aisiraeli, Mulungu anachititsa kuti madzi aja abwerere ngati mmene analili poyamba ndipo Farao pamodzi ndi asilikali ake anamira.
Kenako Aisiraeli anasonkhana m’mbali mwa phiri la Sinai ndipo Yehova anachita nawo pangano. Kudzera mwa Mose, Mulungu anapereka malamulo kwa Aisiraeli kuti aziwatsogolera komanso kuwateteza pa moyo wawo watsiku ndi tsiku. Ngati Aisiraeli akanapitiriza kuvomereza mokhulupirika ulamuliro wa Yehova Mulungu, iye akanapitiriza kukhala nawo ndiponso akanadalitsa anthu ena kudzera mumtunduwo.
Komabe, Aisiraeli ambiri anakhumudwitsa Mulungu chifukwa chosamukhulupirira. Motero, Yehova anachititsa kuti anthu a m’badwo umenewo azingoyenda m’chipululu mpaka zaka 40. Ndiyeno Mose anasankha Yoswa, yemwe anali wolungama, kuti apitirize kutsogolera Aisiraeli. Kenako nthawi inakwana yakuti Aisiraeli alowe m’dziko limene Mulungu analonjeza Abulahamu.


text:
NOVEMBER 27, 2015
SOUTH KOREA
A Mboni a ku Korea Anapereka Madandaulo Awo ku Gulu la United Nations Loona za Anthu Omangidwa Popanda Zifukwa Zomveka
M’mwezi wa July ndi August 2015, anyamata oposa 600 a ku South Korea anapereka madandaulo awo ku Gulu la United Nations Loona za Anthu Omangidwa Popanda Zifukwa Zomveka. Aliyense mwa anthuwa anaimbidwa mlandu wokana kulowa usilikali chifukwa cha zimene amakhulupirira ndipo anaweruzidwa kuti ndi wolakwa n’kugamulidwa kuti akakhale m’ndende miyezi 18.
Chimene Chinachititsa Kuti Apereke Madandaulo
Pa 15 October 2014 Komiti ya United Nations Yoona za Ufulu wa Anthu inapeza kuti dziko la South Korea lili ndi mlandu womanga anthu popanda zifukwa zomveka. Dzikoli linali litamanga anthu amene anakana usilikali chifukwa cha zimene amakhulupirira. Anyamatawo anatumiza madandaulo awo ku gulu lija chifukwa mpaka pano dziko la South Korea likumangabe anthu amene amakana usilikali chifukwa cha zimene amakhulupirira.
Ntchito imene Gulu la United Nations Loona za Anthu Omangidwa Popanda Zifukwa Zomveka imagwira ndi “yofufuza nkhani zokhudza kuphwanyira anthu ufulu wawo popanda zifukwa zomveka kapena mosagwirizana ndi . . . mfundo zimene mayiko ambiri amayendera zomwe dzikolo linavomereza.”
Loya woimira anthu odandaulawo, dzina lake Du-jin Oh, anafotokoza chifukwa chake ndi zosamveka kumanga anthu okana usilikali chifukwa cha zimene amakhulupirira.
Mayiko onse amafunika kuti azipereka mwayi wa ntchito zamtundu wina kwa anthu awo amene sakufuna kulowa usilikali chifukwa cha zimene amakhulupirira. Izi zili choncho chifukwa kukana usilikali chifukwa cha zimene munthu amakhulupirira kukugwirizana ndi ufulu wachipembedzo komanso wotsatira zimene umakhulupirira. Koma dziko la South Korea likupitirizabe kukana kupereka ntchito zina kwa anthu okana usilikali ngakhale kuti mayiko ena akulipempha kuchita zimenezi.
Aliyense akhoza kuona kuti zimene dziko la South Korea likuchita ndi zosamveka. Dzikoli likukana kuthetsa nkhani imene inayamba zaka 60 zapitazo ndipo yakhudza anthu oposa 18,000 ndiponso mabanja awo. Boma lalephera kupeza njira yothandizira anyamatawo mogwirizana ndi zimene komiti ija yakhala ikulipempha kuchita kwa maulendo 5. N’zoonekeratu kuti si chilungamo kumanga anthu ngati kuti ndi zigawenga chifukwa choti akukana kuvulaza anthu ena.
Zimene Anapempha Kuti Gululo Lichite
Anyamata a ku South Korea amene anapereka madandaulo awo akupempha kuti gulu la United Nations liwathandize:
“Potsimikizira kuti zimene boma linachita powamanga chifukwa choti anakana kulowa usilikali chifukwa chotsatira zimene amakhulupirira ndi zosamveka.”
“Polamula dziko la South Korea kuti limasule mwamsanga anthu odandaulawo ndiponso lichotse mayina awo m’kaundula wa anthu amene anapalamulapo mlandu.”
Anamangidwa Chifukwa Chotsatira Zimene Amakhulupirira
Mnyamata wina amene anamangidwa ndipo anapereka nawo dandaulo lake ndi Jun-hyeok An. Mofanana ndi odandaula enawo, iye sakuona kuti ali ndi mlandu. Kuyambira ali mwana, mayi ake anamuphunzitsa kuti adziwe ndiponso azitsatira mfundo za m’Baibulo. Iye anasankha yekha kuti sangalowe usilikali chifukwa cha zimene amakhulupirira. * Podziwa zimene zimachitikira munthu m’dziko la South Korea akakana kulowa usilikali, iye anaiganizira nkhaniyi mofatsa n’kusankhiratu zimene angachite. Iye anati:
Ndikuona kuti sindiyenera kumangidwa chifukwa chotsatira zimene ndimakhulupirira. Ngati boma likanandipatsa mwayi wogwira ntchito yamtundu wina ndikanavomera. Koma ndikuona kuti palibe chifukwa chomveka chondilangira chifukwa choti ndikukana kuvulaza anthu ena.
Kodi Boma la South Korea Lidzasintha?
Gulu la United Nations lija litumiza madandaulo okwana 631 ku boma la South Korea kuti linene maganizo ake pa nkhaniyi. Boma likachita zimenezi, gululi lidzauza nthambi ya United Nations yoona za ufulu wa anthu zimene lapeza komanso zimene likuona kuti ziyenera kuchitika. Nthambiyi ikavomera kuti palibe zifukwa zomveka zoti anthu omwe akana usilikali chifukwa cha zimene amakhulupirira azimangidwa, ndiye kuti boma la South Korea lidzudzulidwa kwambiri chifukwa chophwanya ufulu wa anthu ake. A Du-jin Oh ananenanso kuti:
Mpaka pano, dziko la South Korea likukanabe kukhazikitsa malamulo oti anthu okana usilikali chifukwa cha zimene amakhulupirira akhoza kumagwira ntchito zamtundu wina. Dzikoli likukanabe ngakhale kuti mayiko ambiri akulipempha kuchita zimenezi. Nawonso makhoti a m’dzikoli akusonyeza kuti akufunanso kuti boma lisinthe pa nkhaniyi. M’miyezi yapitayi, oweruza a makhoti awiri agamula kuti anthu okwana 6, omwe anakana usilikali chifukwa cha zimene amakhulupirira, ndi osalakwa. Kuyambira mu 2012, oweruza ena anakasuma milandu 7 kukhoti lalikulu la m’dzikoli ndipo mu July 2015, khotili linamva zimene maloya ananena pa nkhaniyi.
Panopa, boma la South Korea likuchita zotsutsana ndi mfundo zimene mayiko ena amayendera chifukwa likupitiriza kumanga a Mboni okwana 40 kapena 50 mwezi uliwonse. Jun-hyeok An ndiponso a Mboni ena omwe anamangidwa chifukwa chokana usilikali ku South Korea akudikirira zimene nthambi ya United Nations ija ndiponso khoti lalikulu la ku South Korea lingagamule pa nkhaniyi.
Onaninso
N’chifukwa Chiyani a Mboni za Yehova Sapita Kunkhondo?
A Mboni za Yehova ndi odziwika bwino padziko lonse kuti amakana kupita kunkhondo. Werengani nkhaniyi kuti mudziwe chifukwa chake sitipita kunkhondo.


text:
Kodi Baibulo Limati Chiyani pa Nkhani ya Zolaula? Kodi N’kulakwa Kulankhulana Zokhudza Kugonana pa Intaneti?
Yankho la m’Baibulo
M’Baibulo mulibe mawu akuti zolaula kapena kutumizirana mauthenga okhudza kugonana. Komabe Baibulo limanena momveka bwino mmene Mulungu amaonera chilichonse chimene chimalimbikitsa zoti anthu azigonana ndi munthu yemwe sanakwatirane naye kapenanso chinthu chilichonse chimene chimalimbikitsa maganizo olakwika pa nkhani yogonana. Taonani mavesi a m’Baibulo otsatirawa:
“Chititsani ziwalo za thupi lanu padziko lapansi kukhala zakufa ku dama, zinthu zodetsa, chilakolako cha kugonana.” (Akolose 3:5) M’malo mochititsa kuti chilakolako chogonana chikhale chakufa, kuonerera zolaula kumaonjezera chilakolako chimenechi. Kuonerera zolaula kumachititsa munthu kuti akhale wodetsedwa m’maso mwa Mulungu.
“Aliyense woyang’anitsitsa mkazi mpaka kumulakalaka, wachita naye kale chigololo mumtima mwake.” (Mateyu 5:28) Zithunzi zolaula zimachititsa munthu kuti akhale ndi maganizo olakwika omwe angachititse munthuyo kuchita zinthu zoipa.
“Dama ndi chonyansa chamtundu uliwonse kapena umbombo zisatchulidwe n’komwe pakati panu.” (Aefeso 5:3) Ngati sitikuyenera n’komwe kutchula zinthu zokhudza kugonana pofuna kungosangalala, n’zachidziwikire kuti sitikuyeneranso kuwonerera zolaula.
“Ntchito za thupi zimaonekera. Ntchitozi ndizo dama, zinthu zodetsa, . . . ndi zina zotero. Ponena za zinthu zimenezi, ndikukuchenjezeranitu, ngati mmene ndinachitira poyamba paja, kuti anthu amene amachita zimenezi sadzalowa mu ufumu wa Mulungu.” (Agalatiya 5:
19-21) Mulungu amaona kuti anthu onse amene amaonerera zolaula kapena amene amatumizirana mauthenga okhudza zogonana, ndi odetsedwa. Ngati timakonda kuonerera zolaula kapenanso kutumizirana mauthenga okhudza zogonana, Mulungu angasiyiretu kutikonda.


text:
NKHANI YA PACHIKUTO
Kodi Bambo Wabwino Amatani?
Bambo wina wa ku South Africa, dzina lake Michael, * amadzifunsa kuti: “Kodi ndinalakwitsa pati polera mwana wanga?” Bamboyu anayesetsa kulera bwino mwana wake wamwamuna koma mmene mwanayo amafika zaka 19, anali atalowerera. Nthawi zonse bamboyu akaganizira za mwana wakeyo amadandaula kuti mwina sanamulere bwino.
Koma mosiyana ndi Michael, Terry, yemwe amakhala ku Spain, anakwanitsa kulera bwino mwana wake. Mwana wake Andrew, ananena kuti: “Ndimakumbukira kuti ndili mwana bambo anga ankakonda kundiwerengera mabuku komanso kusewera nane. Tinkakondanso kupita kumalo osiyanasiyana zomwe zinkachititsa kuti tizikhala ndi nthawi yocheza. Anandiphunzitsa zinthu zosiyanasiyana.”
Kunena zoona, kukhala bambo wabwino si nkhani yamasewera. Koma m’Baibulo muli malangizo amene angathandize kuti bambo alere bwino ana ake. Tiyeni tione ena mwa malangizo amenewa.
1. Muzipeza Nthawi Yocheza ndi Banja Lanu
Kodi mumasonyeza bwanji kuti mumakonda ana anu? Pali zambiri zimene mumachita, mwachitsanzo, mumayesetsa kupezera ana anu chakudya komanso malo abwino okhala. Simukanachita zimenezi mukanakhala kuti simumawakonda. Koma ngati simupeza nthawi yokwanira yocheza ndi ana anu, iwo angamaganize kuti mumakonda ntchito yanu, anzanu komanso zinthu zina kuposa iwowo.
Ndiye kodi bambo angayambe liti kucheza ndi ana ake? Mayi ndi mwana amayamba kukondana mwanayo adakali m’mimba. Mwanayo amayamba kumva zimene zikuchitika pakadutsa miyezi inayi kuchokera pamene mayiyo anatenga pakati. Pa nthawi imeneyi bambo akhozanso kuyamba kukondana ndi mwanayo. Akhoza kumamvetsera kugunda kwa mtima wake, kumamva akasuntha, kumamulankhula kapena kumamuimbira nyimbo.
Mfundo ya m’Baibulo: Kale, azibambo ankafunika kumaphunzitsa ana awo. Ankauzidwa kuti azipeza nthawi yocheza ndi ana awo. Zimenezi n’zimene zinalembedwa pa Deuteronomo 6:6, 7, pomwe pamati: “Mawu awa amene ndikukulamula lero azikhala pamtima pako, ndi kuwakhomereza mwa ana ako. Uzilankhula nawo za mawuwo ukakhala pansi m’nyumba mwako, poyenda pamsewu, pogona ndi podzuka.”
2. Muzimvetsera Ana Anu Akamalankhula
Kuti muzilankhulana bwino ndi ana anu, muyenera kumamvetsera mwatcheru akamalankhula. Komanso muzipewa kukwiya msanga.
Ngati ana anu amadziwa kuti akakuuzani nkhani simuchedwa kukwiya kapena kuwaimba mlandu, sangamasuke kukuuzani nkhawa zawo. Koma mukamawamvetsera moleza mtima, mumasonyeza kuti mumawadera nkhawa ndipo zimenezi zingachititse kuti azimasuka kukuuzani nkhawa zawo komanso maganizo awo.
Mfundo ya m’Baibulo: Malangizo opezeka m’Baibulo amathandiza kuti zinthu ziziyenda bwino pambali zosiyanasiyana za moyo wathu. Mwachitsanzo, Baibulo limati: “Munthu aliyense akhale wofulumira kumva, wodekha polankhula, wosafulumira kukwiya.” (Yakobo 1:19) Bambo akamatsatira malangizo amenewa sizikhala zovuta kulankhulana bwino ndi ana ake.
3. Muziwalangiza Komanso Kuwayamikira
Bambo ayenera kupereka chilango kwa mwana n’cholinga choti athandize mwanayo kuti zinthu zidzamuyendere bwino akadzakula, osati kuti aphwetsere mkwiyo wake pa mwanayo. Chilangocho chingakhale kungomulangiza, kumudzudzula, kumuphunzitsa kapena kumukwapula kumene ngati pakufunika kutero.
Nthawi zambiri ana amamvera malangizo a makolo ngati makolowo amawayamikira akachita zabwino. Baibulo limati: “Mawu olankhulidwa pa nthawi yoyenera ali ngati zipatso za maapozi agolide m’mbale zasiliva.” (Miyambo 25:11) Ana akamaona kuti makolo awo amawayamikira amakhala ndi makhalidwe abwino. Komanso akaona kuti makolo awo amawaona kuti ndi ofunika samadziderera. Bambo amene amayamikira ana ake amawathandiza kuti aziyesetsa kuchita zabwino nthawi zonse.
Mfundo ya m’Baibulo: “Inu abambo, musamakwiyitse ana anu, kuti angakhale okhumudwa.”—Akolose 3:21.
4. Muzikonda ndi Kulemekeza Mkazi Wanu
Abambo ayenera kukumbukira kuti mmene amachitira zinthu ndi mkazi wawo zimakhudzanso ana. Akatswiri ena oona za mmene ana amakulira ananena kuti: “Njira imodzi imene bambo angaphunzitsire ana ake makhalidwe abwino ndi kulemekeza mkazi wake . . . Makolo amene amakondana komanso kulemekezana amapangitsa kuti ana azisangalala komanso azimva kuti amakondedwa.”—The Importance of Fathers in the Healthy Development of Children. *
Mfundo ya m’Baibulo: “Amuna inu, pitirizani kukonda akazi anu, . . . aliyense wa inu akonde mkazi wake ngati mmene amadzikondera yekha.”—Aefeso 5:25, 33.
5. Muzitsatira Malangizo a Mulungu
Bambo amene amakonda kwambiri Mulungu amathandiza ana ake kuti akhalenso pa ubwenzi wabwino ndi Mulungu, chomwe ndi chinthu chamtengo wapatali chimene bambo angachitire ana ake.
Bambo wina wa Mboni za Yehova yemwe anakwanitsa kulera bwino ana 6, dzina lake Antonio, analandira kalata yochokera kwa mwana wake wamkazi. Kalatayo inalembedwa kuti: “Okondedwa Adadi, ndikufuna kukuthokozani chifukwa chondithandiza kukonda Yehova Mulungu komanso anthu ena. Mmene munkachitira zinthu munkasonyeza kuti mumakonda Yehova komanso kuti munkandidera nkhawa. Zikomo kwambiri chifukwa cha zimenezi komanso chifukwa chotikonda ngati mphatso yochokera kwa Mulungu.”
Mfundo ya m’Baibulo: “Uzikonda Yehova Mulungu wako ndi mtima wako wonse, moyo wako wonse, ndi mphamvu zako zonse. Ndipo mawu awa amene ndikukulamula lero azikhala pamtima pako.”—Deuteronomo 6:5, 6.
N’zoona kuti pali zinthu zambiri zimene mungachite kuti mukhale bambo wabwino kuwonjezera pa zimene takambiranazi. Komabe, choti mudziwe n’chakuti, ngakhale mutayesetsa kukhala bambo wabwino, muzikumanabe ndi mavuto. Komabe mukhoza kukhala bambo wabwino ngati muzikonda ana anu komanso kuwapatsa zimene amafunikira. *
^ ndime 3 Tasintha mayina m’nkhaniyi.
^ ndime 19 Mfundo imeneyi ndi yothandizanso ngati banja linatha. Kaya anawo akukhala ndi bamboyo kapena mayi, ngati bamboyo amalemekezabe mayiyo, zingathandize kuti anawo azilemekezanso mayi awo.
^ ndime 25 Mukhoza kupeza mfundo zina zothandiza m’banja m’buku la Chinsinsi cha Chimwemwe cha Banja lomwenso likupezeka pa Webusaiti ya www.jw.org.
Onaninso
Kodi Baibulo Lingandithandize kuti Ndikhale ndi Banja Losangalala?
Malangizo anzeru ochokera m’Baibulo athandiza kale anthu mamiliyoni ambirimbiri kukhala ndi mabanja osangalala.


text:
1 Tsopano panali mwamuna wina wa ku Ramatayimu-zofimu,+ kudera lamapiri la Efuraimu,+ dzina lake Elikana.+ Iye anali mwana wa Yerohamu, mwana wa Elihu, mwana wa Tohu, mwana wa Zufi+ Mwefuraimu.*2 Elikana anali ndi akazi awiri. Mkazi wina dzina lake anali Hana ndipo wina anali Penina. Penina anabereka ana koma Hana analibe ana.+3 Chaka ndi chaka mwamuna ameneyu anali kutuluka mumzinda wake n’kupita ku Silo,+ kukagwada ndi kuweramira pansi+ pamaso pa Yehova wa makamu ndi kupereka nsembe zake. Kumeneko n’kumene ana awiri a Eli, Hofeni ndi Pinihasi,+ anali kutumikira monga ansembe a Yehova.+4 Ndiyeno tsiku lina Elikana anali kupereka nsembe, ndipo anapereka magawo a nsembeyo kwa mkazi wake Penina ndi kwa ana ake onse aamuna ndi aakazi,+5 koma Hana anangom’patsa gawo limodzi. Komabe, iye anali kukonda kwambiri Hana+ ngakhale kuti Yehova anali atatseka mimba yake.+6 Mkazi mnzake wa Hana anali kum’sautsa+ kwambiri n’cholinga choti amukhumudwitse, chifukwa chakuti Yehova anali atatseka mimba yake.7 Chaka ndi chaka+ iye anali kuchita zimenezi nthawi zonse akapita kunyumba ya Yehova.+ Umu ndi mmene Penina anali kusautsira Hana, moti Hana anali kulira ndiponso sankadya.8 Ndiyeno Elikana mwamuna wake anati: “Hana, n’chifukwa chiyani ukulira, ndipo n’chifukwa chiyani sukudya? Komanso n’chifukwa chiyani ukupwetekedwa mtima?+ Kodi sindine woposa ana aamuna 10 kwa iwe?”+9 Pamenepo Hana anaimirira atadya ndi kumwa ku Silo. Apa n’kuti Eli wansembe atakhala pampando, pakhomo la kachisi+ wa Yehova.10 Hana anali wokhumudwa kwabasi,+ ndipo anayamba kupemphera kwa Yehova+ ndi kulira kwambiri.+11 Iye anayamba kulonjeza+ kuti: “Inu Yehova wa makamu, mukaona nsautso yanga, ine kapolo wanu wamkazi,+ ndi kundikumbukira,+ ndiponso ngati simudzaiwala kapolo wanu wamkazi ndi kum’patsa mwana wamwamuna, ndidzam’pereka kwa Yehova masiku onse a moyo wake, ndipo lezala silidzadutsa m’mutu mwake.”+12 Pamene anali kupemphera choncho kwa Yehova kwa nthawi yaitali,+ Eli anali kuyang’anitsitsa pakamwa pake.13 Koma Hana anali kulankhula mumtima mwake.+ Milomo yake inali kugwedera koma sanali kutulutsa mawu. Eli ataona zimenezo anaganiza kuti waledzera.+14 Choncho Eli anamuuza kuti: “Kodi ukhala woledzera mpaka liti?+ Pita kaye, kuledzera kwakoku kuyambe kwatha.”15 Pamenepo Hana anayankha kuti: “Ayi mbuyanga! Ine ndine mkazi wopsinjika maganizo. Sindinamwe vinyo kapena chakumwa choledzeretsa ayi, koma ndikufotokoza nkhawa zanga zonse kwa Yehova.+16 Musachititse kapolo wanu wamkazi kukhala ngati mkazi wopanda pake,+ popeza ndikulankhulabe mpaka pano chifukwa cha kuchuluka kwa nkhawa ndi nsautso.”+17 Pamenepo Eli anamuyankha kuti: “Pita mu mtendere,+ ndipo Mulungu wa Isiraeli akupatse zimene wam’pempha.”+18 Poyankha anati: “Pitirizani kundikomera mtima ine kapolo wanu.”+ Ndiyeno mkaziyo anachoka ndi kupita kukadya,+ ndipo sanakhalenso ndi nkhawa.+19 Kenako anadzuka m’mawa kwambiri n’kugwada ndi kuwerama mpaka nkhope zawo pansi pamaso pa Yehova. Atatero anabwerera kunyumba kwawo ku Rama.+ Ndiyeno Elikana anagona+ ndi mkazi wake Hana, ndipo Yehova anayamba kum’kumbukira.+20 Pamene chaka chinkatha, Hana anatenga pakati ndipo anabereka mwana wamwamuna n’kumutcha dzina lake+ Samueli,* chifukwa anati, “ndinam’pempha+ kwa Yehova.”21 Patapita nthawi, mwamunayu Elikana anapita pamodzi ndi banja lake lonse kukapereka kwa Yehova nsembe ya pachaka+ ndi nsembe yake yalonjezo.+22 Koma Hana sanapite nawo,+ pakuti anali atauza mwamuna wake kuti: “Mwanayu akangosiya kuyamwa,+ ndiyenera kupita naye kuti akaonekere pamaso pa Yehova ndi kukhala kumeneko mpaka kalekale.”*+23 Pamenepo Elikana mwamuna wake+ anamuuza kuti: “Chita zimene ukuona kuti n’zabwino kwa iwe.+ Ukhale pakhomo kufikira mwanayo atasiya kuyamwa, ndipo Yehova akwaniritse mawu ake.”+ Choncho mkaziyo anakhalabe pakhomo ndipo anapitiriza kulera mwana wake kufikira atasiya kuyamwa.+24 Mwanayo atangosiya kuyamwa, Hana anapita naye ku Silo atatenga ng’ombe yaing’ono yamphongo yazaka zitatu, ufa wokwana muyezo umodzi wa efa* ndi mtsuko waukulu wa vinyo.+ Iye analowa m’nyumba ya Yehova ku Silo,+ ndipo mwanayo anali naye limodzi.25 Kenako anapha ng’ombe yaing’ono yamphongoyo ndipo anabweretsa mwana wake wamwamunayo kwa Eli.+26 Pamenepo Hana anati: “Pepani mbuyanga! Pali moyo wanu+ mbuyanga, ine ndine mkazi amene ndinaima ndi inu pamalo ano n’kupemphera kwa Yehova.+27 Ndinali kupemphera kuti Yehova andipatse mwana uyu, kuti andipatse+ chimene ndinam’pempha.+28 Ndipo ine ndikum’pereka* kwa Yehova.+ Ndam’pereka kwa Yehova masiku onse a moyo wake.”Pamenepo iye* anagwada n’kuwerama mpaka nkhope yake pansi pamaso pa Yehova.+
Mawu a M'munsi
^ Akutchedwa Mwefuraimu chifukwa anali kukhala kudera la Efuraimu, koma kwenikweni Elikana anali Mlevi. Onani 1Mb 6:19, 22-28.


text:
MAY 4, 2016
NKHANI ZA PADZIKO LONSE
Misonkhano Yachigawo ya Mboni za Yehova ya 2016 Ikufotokoza za Kukhala Okhulupirika
NEW YORK—A Mboni za Yehova akuitanira anthu onse ku Msonkhano Wachigawo wa chaka cha 2016 wamutu wakuti “Pitirizani Kukhala Okhulupirika kwa Yehova.” Misonkhano yoyambirira idzayamba Lachisanu pa 20 May m’dziko la United States. Msonkhanowu ndi waulere ndipo udzachitika padziko lonse.
Msonkhanowu, womwe udzakhale wamasiku atatu, udzakhala ndi nkhani 49 zomwe zidzatambasule mutu waukulu womwe ndi wokhudza “kukhala okhulupirika.” Kuonjezera pamenepo, a Mboni akonza mavidiyo 35 afupiafupi ogwirizana ndi nkhani za mu msonkhanowu komanso mavidiyo ena awiri otalikirapo omwe adzaonetsedwe Loweluka ndi Lamlungu. Komanso kwa masiku onse atatu, chigawo chilichonse chizidzayamba ndi vidiyo ya nyimbo.
Monga akhala akuchitira zaka zam’mbuyomu, a Mboni adzagawira timapepala toitanira anthu ku msonkhanowu. Mungathe kudziwa masiku ndi malo omwe kudzachitikire msonkhanowu m’dera lanu kudzera pawebusaiti ya jw.org. Atolankhani amene akufuna kudziwa zambiri angafunse ku maofesi a Mboni za Yehova omwe ali m’dera lawo. Angathenso kufunsa dzina la munthu amene angayankhule naye ngati akufuna kudzajambula kapena kudzalemba nkhani zokhudza msonkhanowu.
Bambo David A. Semonian, omwe amayankhula m’malo mwa Mboni za Yehova ku likulu lawo ku New York anati: “Timakhulupirira kuti anthu amakhala mabwenzi enieni ngati aliyense ali wokhulupirika kwa mnzake. Choncho msonkhano wachaka chino uli ndi nkhani zomwe zingathandize anthu kukhala pa ubwenzi wolimba ndi anzawo, anthu a m’banja lawo ndipo koposa zonse, kukhala pa ubwenzi wolimba ndi Mulungu. Sitikukayikira kuti onse amene adzapezeke pa msonkhanowu adzasangalala kwambiri.”
Lankhulani ndi:
David A. Semonian, Office of Public Information, tel. +1 718 560 5000


text:
KODI ZINANGOCHITIKA ZOKHA?
Kuchuluka kwa Zinthu Zimene DNA Imasunga
ANTHU amene amagwiritsa ntchito makompyuta amapanga zinthu zambirimbiri n’kuzisunga pakompyuta kuti azizigwiritsa ntchito akazifuna. Asayansi akufuna atapeza njira zatsopano zapamwamba kwambiri zosungira zinthu zambirimbiri potengera mmene DNA imasungira zinthu.
Taganizirani izi: DNA imapezeka m’maselo ndipo imasunga zinthu mabiliyoni ambirimbiri. Katswiri wina wasayansi yokhudza za makompyuta, dzina lake Nick Goldman, ananena kuti: “Pogwiritsa ntchito kachidutswa ka fupa la zinyama zikuluzikulu zimene sizipezekanso masiku ano, tingathe kudziwa zinthu zambiri zokhudza nyamazo. Ngakhale kuti kachidutswaka kamakhala kakang’ono kwambiri, kamasunga zinthu zambirimbiri ndipo sikafuna mphamvu iliyonse kuti kasunge zinthuzo. Choncho kusunga komanso kutumiza kanthuka sikuvuta.” Kodi DNA ingasunge zinthu monga nyimbo komanso zinthu zina zimene anthu amasunga pakompyuta? Akatswiri akuona kuti ikhoza kusunga.
Asayansi atulukira njira yosungira zinthu mu DNA ngati mmene zimasungidwira mukompyuta. Zinthu zimenezi ndi monga zithunzi, mawu olembedwa komanso nyimbo. Mwachitsanzo, atasintha zinthuzi n’kuziika mu DNA, kenako, anayesanso kuzisintha n’kuzibwezeretsa kuti zikhale mmene zinalili poyamba, koma anapeza kuti palibe chilichonse chimene chinasintha. Asayansiwa akuganiza kuti pogwiritsa ntchito njirayi, DNA yochita kupanga yaing’ono kwambiri, izitha kusunga zinthu zimene zingasungidwe m’ma CD okwana 3 miliyoni ndipo zinthu zimenezi zikhoza kusungidwa kwa zaka mahandiredi kapenanso masauzande ambirimbiri. Ngati zimenezi zitatheka, ndiye kuti angathe kusunga zinthu zonse zimene anthu angafune kusunga padziko lonse. Choncho DNA ndi chipangizo chapamwamba kwambiri chosungira zinthu.
Kodi inuyo mukuganiza bwanji? Kodi zinangochitika zokha kuti DNA izitha kusunga zinthu zochuluka chonchi kapena pali wina amene anachita kukonza kuti izichita zimenezi?


text:
Mfundo Zokhudza Maofesi Ndiponso Kuona Malo
Tikukuitanani kuti mudzaone maofesi athu komanso malo athu osindikizira mabuku ndipo tidzakulandirani ndi manja awiri. Dziwani malo amene kuli maofesiwa komanso nthawi imene mungaone malo.
Sierra Leone
133 Wilkinson Road
FREETOWN
SIERRA LEONE
+232 76-679-072
+232 77-850-790
+232 76-679-075
Kuona Malo
Lolemba mpaka Lachisanu
9:00 a.m. mpaka 11:00 a.m. ndi 2:00 p.m. mpaka 4:00 p.m.
Nthawi yonse: Ola limodzi ndi hafu
Zimene Timachita
Timamasulira mabuku ofotokoza nkhani za m’Baibulo m’zinenero zitatu: Chikiriyo, Chikisi ndi Chimende.


text:
Baibulo la Dziko Latsopano Lokonzedwanso Lomwe Linatuluka mu 2013
BAIBULO LA DZIKO LATSOPANO lachingelezi lakonzedwapo kangapo. Ndiyeno posachedwapa analikonzanso ndipo pa nthawiyi anasinthamo zambiri. Baibulo lokonzedwansoli linatuluka mu 2013. Tsopano m’Baibuloli muli mawu ocheperapo ndipo mawu ena anawamasulira mosiyana ndi poyamba. Mavesi a machaputala ena, panopa awalemba mwandakatulo. Komanso m’malo ena anawonjezera mawu am’munsi. N’zosatheka kuti m’nkhaniyi tifotokoze zonse zomwe zinasintha m’Baibuloli, koma tiyeni tikambirane zinthu zikuluzikulu zochepa.
Mawu ena ofunika kwambiri m’Baibulo anawamasulira mosiyana ndi poyamba. Monga tafotokozera m’nkhani yapitayi, mawu ake ndi Sheoli, Hade komanso mawu achiheberi ndiponso achigiriki otanthauza “moyo.” Koma palinso mawu ena amene anawasintha.
Mwachitsanzo, pofotokoza mmene Yesu anaphedwera, poyamba m’Baibulo lachingelezi anagwiritsa ntchito mawu amene angatanthauze kupha munthu momubaya ndi mtengo. Koma tsopano anasintha n’kunena kuti “anamukhomera pamtengo” ndipo izi zikufotokoza bwino mmene anaphedwera. (Mat. 20:19; 27:31) Komanso mawu akuti “khalidwe lotayirira” anawasintha n’kugwiritsa ntchito mawu akuti “khalidwe lopanda manyazi,” omwe ndi ogwirizana ndi mawu achigiriki amene amasonyeza mtima umene munthu wakhalidweli amakhala nawo. Komanso mawu amene poyamba ankawagwiritsa ntchito pomasulira mawu akuti “kuleza mtima,” ankachititsa anthu kuganiza kuti mawuwo akutanthauza “kuvutika kwa nthawi yaitali.” Choncho anawasintha n’kugwiritsa ntchito mawu ena omveka bwino. Pa Agalatiya 5:19-22, mawu otanthauza “maphwando aphokoso” amene anawagwiritsa ntchito poyamba, ankamveka achikale. Choncho mawuwa anawasintha n’kugwiritsa ntchito mawu ena osavuta kumva. Mawu akuti “kukoma mtima kosatha” omwe ali pamavesi monga Salimo 36:5 ndi Salimo 89:1, anawasinthanso n’kuika mawu ena olondola kwambiri amene amagwirizana ndi mawu oyambirira otanthauza “kukhulupirika.”
Mawu ena amene kale anawamasulira mofanana m’mavesi onse, m’Baibuloli anawamasulira mogwirizana ndi nkhani yake. Mwachitsanzo, mawu achiheberi akuti ʽoh·lamʹ ankawamasulira kuti “nthawi yaitali yomwe malire ake sakudziwika.” Koma mawuwa angatanthauzenso “nthawi yosatha.” Choncho m’Baibuloli mawuwa anawamasulira mosiyana. Mwachitsanzo, pa Salimo 90:2 anagwiritsa ntchito mawu omwe akutanthauza nthawi yosatha, pomwe pa Mika 5:2 anagwiritsa ntchito mawu amene akutanthauza nthawi yaitali yosadziwika, komabe yokhala ndi malire.
Mawu achiheberi ndi achigiriki amene anawamasulira kuti “mbewu” amapezekapezeka m’Baibulo. Nthawi zina mawuwa amanena za mbewu zenizeni koma nthawi zina amaimira “mwana” kapena “ana.” Poyamba, Baibulo la Dziko Latsopano lachingelezi linamasulira mawuwa kuti “mbewu” pa Genesis 3:15 komanso paliponse pamene ankapezeka. Koma panopa anthu olankhula Chingelezi sakonda kugwiritsa ntchito mawu akuti “mbewu” akamanena za “ana.” Choncho m’Baibulo lokonzedwansoli, mawuwa anawamasulira kuti “ana” pa Genesis 3:15 komanso pamavesi ena ogwirizana ndi nkhaniyi.” (Gen. 22:17, 18; Chiv. 12:17) Koma m’mavesi ena monga Genesis 1:11, Salimo 22:30 ndi Yesaya 57:3, anawamasulira mogwirizana ndi nkhani yake.
Mawu ambiri omwe ankafotokoza zinthu mophiphiritsa anawasintha. M’Baibulo lachingelezi lokonzedwansoli, m’mavesi ena sanagwiritse ntchito mawu ophiphiritsa a chilankhulo choyambirira. Pofotokoza chifukwa chake, mawu a mu Zakumapeto A1 m’Baibuloli amanena kuti Baibulo lomasuliridwa bwino ndi limene “limathandiza anthu kumvetsa tanthauzo la mawu ngati kumasulira mawuwo mmene analembedwera kungapangitse kuti tanthauzo lake lisinthe kapena lisamveke bwino.” Koma ankagwiritsabe ntchito mawu ophiphiritsa m’Baibuloli akaona kuti mawuwo sangalepheretse munthu kumva zolondola. Mwachitsanzo, mawu akuti “ndimafufuza . . . mitima” omwe ali pa Chivumbulutso 2:23, m’zilankhulo zambiri amamveka bwinobwino. Koma mawu akuti “ndimafufuza impso” omwe ali pavesi lomweli, m’zilankhulo zina angakhale ovuta kumvetsa. Choncho m’Baibulo lokonzedwansoli anawamasulira kuti “ndimafufuza maganizo a munthu,” zomwe ndi zogwirizana ndi tanthauzo lenileni la mawuwa. Mawu ena amene ali pa Deuteronomo 32:14 sankapereka tanthauzo loyenera chifukwa ankamveka ngati akunena kuti ‘tirigu wokhala ndi mafuta a impso.’ Choncho anawasintha n’kunena kuti “tirigu wabwino kwambiri.” Komanso mawu a Mose a pa Ekisodo 6:12, poyamba anawamasulira kuti, “ndine wosadulidwa milomo.” Zimenezi zinali zovuta kumvetsa m’zilankhulo zambiri. Choncho, panopa mawuwo anawasintha n’kunena kuti “ndimalankhula movutikira.”
Mawu ena achiheberi onena za amuna anawasintha. M’Chiheberi muli mawu amene amasonyezeratu ngati munthu akunena za mwamuna kapena mkazi. Komabe mawu ena omwe amagwiritsidwa ntchito ponena za amuna, amathanso kunena za akazi. Chitsanzo cha mawu amenewa chikupezeka pa Ekisodo 1:7; 35:29 ndi pa 2 Mafumu 8:12. Poyamba, mawuwa anawamasulira kuti, “ana aamuna a Isiraeli.” Koma nkhani yake ikusonyeza kuti akunenanso za akazi. Choncho m’Baibulo lachingelezi lokonzedwansoli, anawasintha n’kuwamasulira kuti “Aisiraeli.”
Pa mfundo ngati yomweyi, mawu achiheberi amene amatanthauza kuti “ana aamuna,” pa Genesis 3:16 mu Baibulo la Dziko Latsopano lachingelezi lakale, anawamasulira kuti “ana.” Koma mawu omwewa pa Ekisodo 22:24, anawamasulira kuti “ana aamuna.” Komabe m’Baibulo lokonzedwansoli mawuwa anawasintha ndipo tsopano vesili limanena kuti: “Ana anu akhale ana amasiye.” Pogwiritsa ntchito mfundo yomweyi, mawu akuti “mwana wamwamuna wamasiye” amene anali pa Deuteronomo 10:18 ndi pa Yobu 6:27, anawasintha n’kunena kuti, “mwana wamasiye.” Mawu atsopanowa ndi amene akugwirizana ndi mawu a m’Baibulo la Septuagint. Komanso pa Mlaliki 12:1 anachotsa mawu osonyeza ngati akunena za amuna okha, n’kuikapo mawu osonyeza kuti akunena za amuna ndi akazi omwe.
Mawu ena ochokera ku Chiheberi anasintha. M’Chiheberi muli aneni awiri, kapena kuti maverebu, amene amagwiritsidwa ntchito. Mneni wina amamugwiritsa ntchito akamanena za zinthu zomwe zikuchitika ndipo zikupitirira. Pomwe wina amagwiritsidwa ntchito pofotokoza zinthu zomwe zachitika ndipo zatha. Poyamba, Baibulo la Dziko Latsopano lachingelezi paliponse pamene panali aneniwa, lisanawatchule linkayamba ndi mawu owonjezera osonyeza kuti zinthuzo zikupitirira, zikuchitika mobwerezabwereza kapena zachitika ndipo zatha. *
Koma Baibulo lokonzedwansoli limangogwiritsa ntchito mawu owonjezerawo pamene akufunika, osati paliponse. Mwachitsanzo, pa Genesis 1:3, pamene pali mawu akuti “pakhale kuwala,” sanagwiritse ntchito mawuwa chifukwa sipakufunika kusonyeza kuti Mulungu ananena zimenezi mobwerezabwereza. Koma pa Genesis 3:9, mawuwa anawagwiritsa ntchito chifukwa zikuoneka kuti Yehova anaitana Adamu mobwerezabwereza. Zimenezi zathandiza kuti Baibulo lokonzedwansoli likhale lomveka bwino komanso lisakhale ndi mawu ambiri.
Nkhani zina zinalembedwa ngati ndakatulo. Anthu amene analemba Baibulo, nkhani zambiri anazilemba ngati ndakatulo. M’zilankhulo zambiri, ndakatulo zimakhala ndi mawu omveka mofanana. Koma ndakatulo zachiheberi zimakhala ndi mawu otsutsana kapena mfundo zofanana. Ndipo ndakatulozi zimadziwika chifukwa cha mmene asanjira mfundo zake.
Poyamba mu Baibulo la Dziko Latsopano lachingelezi, buku la Yobu ndi la Masalimo linalembedwa mosonyeza kuti ndi ndakatulo kapena nyimbo. Kalembedwe kameneko kankathandiza kuti munthu aziona mosavuta mfundo zikuluzikulu komanso kuti azitha kuzikumbukira. M’Baibulo lokonzedwansoli, mabuku a Miyambo, Nyimbo ya Solomo komanso machaputala ena a m’mabuku aulosi, anawalembanso ngati ndakatulo. Anachita zimenezi chifukwa ndi zogwirizana ndi mmene olemba Baibulo analembera mabukuwa. Chitsanzo ndi pa Yesaya 24:2, pamene mzera uliwonse uli ndi mawu awiri otsutsana. Yesaya analemba chonchi pofuna kutsindika mfundo yakuti palibe angathawe chiweruzo cha Mulungu. Choncho mu Baibulo la Dziko Latsopano lokonzedwanso analemba mavesi ngati amenewa mwandakatulo pofuna kuthandiza owerenga kuona kuti cholinga cha wolembayo sichinali kungobwereza mawu, koma ankafuna kutsindika uthenga wake.
M’Chiheberi ndi zovuta kusiyanitsa ngati nkhani yalembedwa ngati ndakatulo kapena ayi ndipo omasulira Mabaibulo amasiyana maganizo pa nkhaniyi. Choncho mavesi amasindikizidwa ngati ndakatulo kapena ayi potengera zimene omasulirawo asankha. Mavesi ena omwe sanalembedwe mwandakatulo amakhalanso ndi mawu ngati andakatulo, mawu ophiphiritsa komanso zinthu zina zothandiza kutsindika mfundo yofunika.
M’Baibulo lokonzedwansoli, kumayambiriro kwa buku lililonse kuli mawu ofotokoza zimene zili m’bukulo. Mbaliyi ndi yothandiza kwambiri, makamaka m’buku la Nyimbo ya Solomo chifukwa imathandiza kudziwa anthu osiyanasiyana amene ananena mawu a m’bukuli.
Kuphunzira zolemba zachiheberi ndi zachigiriki kunathandizanso pokonza Baibuloli. Baibulo la Dziko Latsopano loyambirira linamasuliridwa pogwiritsa ntchito zolemba zachiheberi za Amasorete komanso Baibulo lodziwika bwino lachigiriki la Westcott ndi Hort. Koma akatswiri ofufuza zinthu zakale akhala akumvetsa bwino mavesi ena a m’Baibulo chifukwa chofufuza m’zolemba zakale monga m’mipukutu ya ku Nyanja Yakufa. Zinthu zambiri zimene apezazo anazisunga m’makompyuta. Choncho zimakhala zosavuta kufufuza n’kudziwa zolemba zachiheberi kapena zachigiriki zomwe akatswiri ambiri amaona kuti n’zolondola. Zonsezi zinathandiza a m’Komiti Yomasulira Baibulo la Dziko Latsopano kuti amvetse mavesi ena ndipo n’chifukwa chake anasintha zinthu zina m’Baibulo lokonzedwansoli.
Mwachitsanzo, pa 2 Samueli 13:21, m’Baibulo lachigiriki la Septuagint muli mawu akuti: “Koma [Davide] sanafune kukhumudwitsa Aminoni mwana wake chifukwa ankamukonda popeza anali mwana wake woyamba.” Mawuwa sankapezeka m’Mabaibulo oyambirira a Dziko Latsopano chifukwa m’zolemba za Amasorete munalibenso mawu amenewa. Koma pofufuza anapeza kuti mawuwa amapezeka m’mipukutu yakalekale ija ya ku Nyanja Yakufa, choncho anawaika m’Baibulo lokonzedwansoli. Zoterezi zinachititsanso kuti dzina la Mulungu libwezeretsedwe m’mavesi 5 a m’buku la 1 Samueli. Komanso zimene anapeza m’zolemba zakale zachigiriki zinachititsa kuti asinthe kasanjidwe ka ziganizo za pa Mateyu 21:29-31. Choncho mavesi ena anawasintha chifukwa cha umboni umene anapeza m’zolemba zina zakale zachigiriki.
M’nkhaniyi tangotchula zinthu zochepa chabe zimene anasintha m’Baibulo lokonzedwansoli zomwe zapangitsa kuti anthu ambiri aziliona kuti ndi losavuta kuwerenga komanso lomveka bwino. Akuliona kuti ndi mphatso yochokera kwa Mulungu, amene amafuna kuti tizilankhula naye.
^ ndime 10 Onani mawu a mu Zakumapeto 3C mu Baibulo la Dziko Latsopano la Malemba Opatulika lachingelezi lokhala ndi malifalensi, omwe akufotokoza aneni achiheberi osonyeza kuti zinthu zikupitirira.


text:
Kodi mungakonde kuwerenga nkhaniyi mu %%?
Baibulo la pa Intaneti
BAIBULO LA DZIKO LATSOPANO LA MALEMBA OPATULIKA
Kodi mungakonde kuwerenga nkhaniyi mu %%?
23 Pamenepo khamu lonselo linanyamuka, onse pamodzi, n’kupita naye kwa Pilato.+
2 Ndiyeno anayamba kumuneneza+ kuti: “Ife tapeza munthu uyu akupandutsa+ mtundu wathu ndi kuletsa anthu kuti asamakhome msonkho+ kwa Kaisara, komanso iyeyu akunena kuti ndi Khristu mfumu.”+
3 Tsopano Pilato anamufunsa funso kuti: “Kodi ndiwe mfumu ya Ayuda?” Pomuyankha iye anati: “Mukunena nokha.”+
4 Pamenepo Pilato anauza ansembe aakulu ndi khamu la anthulo kuti: “Sindikupeza mlandu uliwonse mwa munthu uyu.”+
5 Koma iwo anaumirira kuti: “Iyeyu akusokoneza anthu mwa kuphunzitsa mu Yudeya monse, ngakhalenso kuyambira ku Galileya mpaka kudzafika kuno.”
6 Atamva zimenezo, Pilato anafunsa ngati munthuyu ndi Mgalileya.
7 Ndiyeno, atadziwa kuti ndi wochokera m’chigawo cholamulidwa ndi Herode,+ anamutumiza kwa Herode, amene m’masiku amenewo anali mu Yerusalemu.
8 Herode ataona Yesu anakondwera kwambiri, chifukwa kwa nthawi yaitali ndithu anali kufunitsitsa kuti amuone+ popeza anali kumva+ za iye. Komanso anali kuyembekezera kuona chizindikiro chimene iye angachite.
9 Tsopano anayamba kumufunsa zambiri, koma iye sanayankhe.+
10 Komabe ansembe aakulu ndi alembi anali kumangonyamukanyamuka ndi kumuneneza mwaukali.+
11 Pamenepo Herode pamodzi ndi asilikali ake omulondera anamupeputsa.+ Anamuchitira zachipongwe+ mwa kumuveka chovala chonyezimira ndipo anamutumizanso kwa Pilato.
12 Tsiku lomwelo Herode ndi Pilato+ anakhala mabwenzi tsopano, koma m’mbuyo monsemo izi zisanachitike, anali pa udani.
13 Ndiyeno Pilato anasonkhanitsa ansembe aakulu, olamulira ndi anthu ena
14 ndi kuwauza kuti: “Inu mwabweretsa munthu uyu kwa ine monga wolimbikitsa anthu kuukira. Koma mwaona nokha pano! Inetu ndamufunsa pamaso panu, ndipo sindinamupeze ndi chifukwa+ chomuimbira milandu imene mukumunenezayi.
15 Ndipotu ngakhale Herode sanam’peze ndi mlandu, n’chifukwa chake wam’bweza kwa ife. Ndithudi ameneyu sanachite chilichonse choyenera chilango cha imfa.+
16 Choncho ndingomukwapula+ ndi kumumasula.”
17 ——
18 Koma khamu lonse linafuulira pamodzi kuti: “Ameneyu muthane naye basi,+ koma ife mutimasulire Baraba!”+
19 (Munthu ameneyu anaponyedwa m’ndende chifukwa cha kuukira boma kumene kunachitika mumzindawo, komanso chifukwa chopha munthu.)
20 Pilato analankhula nawo kachiwiri, chifukwa anali wofunitsitsa kumasula Yesu.+
21 Pamenepo anthuwo anayamba kufuula kuti: “M’pachikeni! M’pachikeni!”+
22 Anawafunsa kachitatu kuti: “Chifukwa chiyani? Kodi iyeyu walakwa chiyani? Ine sindikumupeza ndi chifukwa chilichonse chomuphera, choncho ndimukwapula ndi kumumasula.”+
23 Atamva izi, anayamba kumuumiriza mokweza mawu, ndi kumupempha kuti Yesu apachikidwe basi. Anthuwo anali kufuula mwamphamvu moti Pilato anangololera.+
24 Choncho Pilato anapereka chiweruzo chokwaniritsa zofuna za anthuwo.+
25 Iye anamasula+ munthu woponyedwa m’ndende pa mlandu woukira boma ndi kupha munthu, amenenso anthuwo anapempha kuti amumasule. Koma Yesu anamupereka m’manja mwawo kuti zofuna zawo zichitike.+
26 Pamene anali kupita naye, iwo anagwira Simoni, nzika ya ku Kurene, amene anali kuchokera kudera lakumidzi. Iwo anamusenzetsa mtengo wozunzikirapo, kuti aunyamule ndi kumatsatira pambuyo pa Yesu.+
27 Koma khamu lalikulu la anthu linali kumutsatira pamodzi ndi amayi ambiri amene anali kudziguguda pachifuwa chifukwa cha chisoni ndipo anali kumulirira.
28 Yesu anacheukira amayiwo ndi kunena kuti: “Ana aakazi a Yerusalemu inu, lekani kundilirira. Koma mudzilirire nokha ndi ana anu.+
29 Chifukwa masiku akubwera pamene anthu adzanena kuti, ‘Odala ndi akazi osabereka, amene sanaberekepo, komanso amene mabere awo sanayamwitsepo!’+
30 M’masiku amenewo iwo adzayamba kuuza mapiri kuti, ‘Tigwereni!’ ndipo adzauza zitunda kuti, ‘Tikwirireni!’+
31 Pakuti ngati akuchita izi pamene mtengo uli wauwisi, kuli bwanji mtengowo ukadzauma?”+
32 Anthuwo anatenganso amuna ena awiri ochita zoipa, kuti akawaphe limodzi ndi Yesu.+
33 Tsopano atafika pamalo otchedwa Chibade,+ anamupachika pamenepo pamodzi ndi amuna ochita zoipawo. Mmodzi anamupachika kudzanja lake lamanja, wina kumanzere kwake.+
34 [[Koma Yesu anati: “Atate, akhululukireni,+ chifukwa sakudziwa chimene akuchita.”]] Ndipo iwo anagawana malaya ake mwa kuchita maere.+
35 Anthu anangoima chilili kuonerera zochitikazo.+ Koma olamulira anali kumunyogodola kuti: “Ena anatha kuwapulumutsa, m’lekeni adzipulumutse yekha,+ ngati iyeyu alidi Khristu wa Mulungu, Wosankhidwa.”+
36 Asilikali nawonso anamuchitira zachipongwe,+ anamuyandikira ndi kumupatsa vinyo wowawasa+
37 ndi kunena kuti: “Ngati ulidi mfumu ya Ayuda, dzipulumutse wekha.”
38 Pamwamba pake analembapo mawu akuti: “Uyu ndiye mfumu ya Ayuda.”+
39 Komanso mmodzi wa ochita zoipa amene anapachikidwa naye pamodziwo anayamba kumulankhulira zachipongwe+ kuti: “Kodi si iwe Khristu? Dzipulumutse wekha, limodzi ndi ife.”
40 Poyankha mnzake uja anamudzudzula kuti: “Kodi iwe suopa Mulungu eti, poona kuti nawenso ukulandira chilango chofanana ndi cha munthu ameneyu?+
41 Ifetu m’pake kulangidwa chonchi, pakuti tikulandiriratu zonse zotiyenera malinga ndi zimene tinachita. Koma munthu uyu sanalakwe chilichonse.”+
42 Kenako anapitiriza kunena kuti: “Yesu, mukandikumbukire mukakalowa mu ufumu wanu.”+
43 Pamenepo Yesu anamuuza kuti: “Ndithu ndikukuuza lero, Iwe udzakhala ndi ine+ m’Paradaiso.”+
44 Tsopano nthawi inali cha m’ma 12 koloko masana, koma kunagwa mdima padziko lonse lapansi mpaka 3 koloko masana,+
45 popeza dzuwa linachita mdima. Pa nthawi imeneyi nsalu yotchinga+ ya m’nyumba yopatulika inang’ambika pakati+ kuchokera pamwamba mpaka pansi.
46 Pamenepo Yesu anafuula mokweza mawu kuti: “Atate, ndikuikiza mzimu+ wanga m’manja mwanu.” Atanena zimenezi anatsirizika.+
47 Poona zochitikazo, kapitawo wa asilikali anayamba kutamanda Mulungu kuti: “Ndithudi munthu uyu anali wolungama.”+
48 Anthu onse amene anasonkhana kumeneko kudzaona zochitikazo, ataona zonse zimene zinachitika, anayamba kubwerera akudziguguda pachifuwa.
49 Komanso onse amene anali kumudziwa anaimirira chapatali ndithu.+ Ndipo amayi amene anamutsatira kuchokera ku Galileya, anaimiriranso chapomwepo n’kumaonerera zinthu zimenezi.+
50 Tsopano panali mwamuna wina dzina lake Yosefe, amene anali wa m’Khoti Lalikulu la Ayuda, munthu wabwino ndi wolungama.+
51 Munthu ameneyu sanavomereze chiwembu chawo ndi zochita zawo.+ Yosefe anali wochokera ku Arimateya, mzinda wa Ayudeya, ndipo anali kuyembekezera ufumu wa Mulungu.+
52 Iye anapita kwa Pilato kukapempha mtembo wa Yesu.+
53 Choncho anautsitsa+ ndi kuukulunga munsalu yabwino kwambiri, kenako anakauika m’manda+ ogobedwa muthanthwe, mmene anali asanaikemo munthu chikhalire.+
54 Tsopano linali Tsiku Lokonzekera,+ ndipo chisisira cha madzulo chosonyeza kuyambika kwa sabata+ chinali kuyambika.
55 Koma amayi amene anayenda limodzi ndi Yesu kuchokera ku Galileya, anamutsatira kukaona manda achikumbutsowo+ ndi mmene mtembo wakewo anauikira.+
56 Atatero anabwerera kukakonza zonunkhiritsa ndi mafuta onunkhira.+ Komabe pa tsiku la sabata+ anapuma malinga ndi chilamulo.
Patsani ena
Patsani ena
Luka 23
Baibulo la Dziko Latsopano la Malemba Opatulika
https://www.jw.org/finder?docid=1011452&Book=42&Chapter=23&wtlocale=CN&srcid=share
Chichewa
mailto:?body=Werengani Baibulo Pawebusaitiyi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D42%26Chapter%3D23%26wtlocale%3DCN%26srcid=share&subject=Werengani Baibulo Pawebusaitiyi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
A Mboni za Yehova Analandira Satifiketi Yaulemu Chifukwa Choteteza Chilengedwe
Anthu a Mboni za Yehova omwe akugwira ntchito kufakitale yosindikiza mabuku ku Mexico alandira satifiketi yaulemu kuchokera ku boma chifukwa choteteza chilengedwe. Ndipo a Mboniwa akhala akulandira satifiketiyi kwa zaka 7 zotsatizana.
Pa September 26, 2012, boma la Mexico linapereka satifiketi yaulemu yapadera kwambiri kwa Mboni za Yehova chifukwa a Mboniwo “amadzipereka kwambiri pa ntchito yoteteza chilengedwe.”
Boma la Mexico linayambitsa mwambo womwe cholinga chake n’kuthandiza makampani ndi mafakitale kuti azitsatira mfundo zothandiza kuti asamawononge chilengedwe. Chaka chilichonse, a Mboni za Yehova amapezeka pamwambowu ngakhale kuti bungwe lawo si la bizinezi. Mneneri wa fakitale yawo ku Mexico anati: “Kuti kampani kapena fakitale ipatsidwe satifiketiyi, imafunika kukwanitsa mfundo zonse 7 zofunikira. Imafunika kuti isamawononge mpweya, madzi, isamataye zinyalala mwachisawawa, isamatulutse mpweya kapena mankhwala owopsa, izitsatira mfundo zothandiza kupewa ngozi, izigwiritsa ntchito bwino mphamvu zamagetsi ndiponso iziphunzitsa anthu ake mmene angatetezere chilengedwe. Sikuti boma limakakamiza makampani ndi mafakitale kuti azipezeka pamwambowu ayi. Ife timapezeka pamwambowu mwakufuna kwathu.”
A Mboni za Yehova padziko lonse lapansi amayesetsa kuchita zinthu zoti asamawononge zinthu za chilengedwe zomwe ndi zamtengo wapatali.


text: 25 Tsopano Aisiraeli anali kukhala ku Sitimu.+ Ali kumeneko, iwo anayamba kuchita chiwerewere ndi akazi a ku Mowabu.+2 Akaziwo ankabwera kudzaitana Aisiraeliwo kuti azipita nawo limodzi kokapereka nsembe kwa milungu yawo.+ Kumeneko, Aisiraeliwo ankadya ndi kugwadira milungu ya Amowabuwo.+3 Chotero Aisiraeli anayamba kupembedza nawo Baala wa ku Peori.+ Pamenepo, mkwiyo wa Yehova unawayakira.+4 Ndiyeno Yehova anauza Mose kuti: “Gwira onse amene akutsogolera anthuwo, uwaphe ndipo mitembo yawo uindandalike padzuwa pamaso pa Yehova.+ Uchite zimenezo kuti mkwiyo wa Yehova umene wayakira Aisiraeli uchoke.”5 Chotero Mose anauza oweruza a mu Isiraeli+ kuti: “Aliyense wa inu aphe+ anthu ake amene akukapembedza nawo Baala wa ku Peori.”6 Kenako anthuwo anangoona mwamuna wina wachiisiraeli+ akubwera ndi mkazi wachimidiyani.+ Anali kubwera naye kufupi ndi abale ake, pamaso pa Mose ndi pamaso pa khamu lonse la ana a Isiraeli. Pa nthawiyi n’kuti Aisiraeliwo akulira pakhomo la chihema chokumanako.7 Koma Pinihasi+ mwana wa Eleazara, mdzukulu wa wansembe Aroni, ataona zimenezi nthawi yomweyo ananyamuka pakati pa khamulo n’kutenga mkondo waung’ono m’dzanja lake.8 Iye anathamangira mwamuna wachiisiraeli uja mpaka kukalowa m’hema wake n’kubaya* awiriwo ndi mkondowo. Anabaya mwamuna wachiisiraeli limodzi ndi mkaziyo, mpaka mkondowo unakadutsa kumaliseche kwa mkaziyo. Pamenepo mliri unaleka pakati pa ana a Isiraeli.+9 Amene anaphedwa ndi mliriwo analipo 24,000.+10 Ndiyeno Yehova anauza Mose kuti:11 “Pinihasi+ mwana wa Eleazara, mdzukulu wa wansembe Aroni, wabweza mkwiyo wanga+ pa ana a Isiraeli, chifukwa sanalekerere konse zoti anthu azipikisana nane pakati pawo.+ Inetu ndikanawafafanizadi ana a Isiraeliwa, chifukwa ndimafuna kuti azikhala odzipereka kwa ine ndekha basi.+12 Pa chifukwa chimenechi, umuuze Pinihasi kuti, ‘Tsopano ndikupangana naye pangano la mtendere.13 Likhale pangano la unsembe kwa iye ndi mbadwa zake mpaka kalekale,+ chifukwa sanalekerere zoti anthu azipikisana ndi Mulungu wake,+ ndiponso waphimba machimo a ana a Isiraeli.’”+14 Dzina la mwamuna wachiisiraeli, amene anaphedwa limodzi ndi mkazi wachimidiyani uja, linali Zimiri mwana wa Salu. Saluyo anali mtsogoleri+ wa nyumba ya makolo a Asimiyoni.15 Dzina la mkazi wachimidiyani amene anaphedwayo linali Kozibi, mwana wa Zuri.+ Zuri anali mtsogoleri wa fuko la nyumba ina ya makolo ku Midiyani.+16 Pambuyo pake Yehova anauza Mose kuti:17 “Amuna inu, athireni nkhondo Amidiyani, ndipo muwakanthe,+18 chifukwa akubweretserani tsoka mochenjera,+ pokukopani kuti muchimwe ku Peori.+ Muwakanthe ndithu, chifukwanso cha zochita za mlongo wawo Kozibi,+ mwana wa mtsogoleri wa ku Midiyani, amene anaphedwa+ pa tsiku limene mliri unakugwerani chifukwa cha zimene zinachitika ku Peori.”+